**ΟΙ ΠΕΡΙ ΑΣΦΑΛΕΙΑΣ ΚΑΙ ΥΓΕΙΑΣ ΣΤΗΝ ΕΡΓΑΣΙΑ (ΣΥΣΤΗΜΑΤΑ ΡΕΥΣΤΩΝ) ΝΟΜΟΙ ΤΟΥ 1996 ΕΩΣ 2020**

|  |
| --- |
| ΚΑΤΑΤΑΞΗ ΚΑΝΟΝΙΣΜΩΝ |
| Κανονισμός |
|  |
| 1. | Συνοπτικός τίτλος. |
|  |  |
|  | ΜΕΡΟΣ ΙΕΡΜΗΝΕΙΑ - ΠΕΔΙΟ ΕΦΑΡΜΟΓΗΣ |
|  |  |
| 2. | Ερμηνεία. |
| 3. | Πεδίο εφαρμογής των παρόντων Κανονισμών.  |
|  | ΜΕΡΟΣ ΙΙΕΦΑΡΜΟΓΗ - ΕΞΟΥΣΙΕΣ |
| 4. | Εξουσίες Υπουργού. |
| 5. | Αρμοδιότητες Αρχιεπιθεωρητή. |
|  |  |
|  | ΜΕΡΟΣ ΙΙΙΕΦΑΡΜΟΓΗ - ΥΠΟΧΡΕΩΣΕΙΣ |
|  |  |
| 6. | Υποχρεώσεις αυτοεργοδοτουμένων, σχεδιαστών και ιδιοκτητών. |
| 7. | Υποχρεώσεις εξουσιοδοτημένου ελεγκτή συστημάτων υπό πίεση. |
|  |  |
|  | ΜΕΡΟΣ IVΣΥΣΤΗΜΑΤΑ ΥΠΟ ΠΙΕΣΗ - ΓΕΝΙΚΑ |
|  |  |
| 8. | Σχεδιασμός και κατασκευή. |
| 9. | Τεχνικός φάκελος, παροχή πληροφοριών και σήμανση. |
| 10. | Εγκατάσταση συστημάτων υπό πίεση. |
| 11. | Ασφαλή όρια λειτουργίας. |
| 12. | Περιοδικός έλεγχος. |
| 13. | Εξέταση σύμφωνα με το γραπτό σχέδιο για τον περιοδικό έλεγχο. |
| 14. | Δράση σε περίπτωση επικείμενου κινδύνου. |
| 15. | Λειτουργία συστημάτων υπό πίεση. |
| 16. | Συντήρηση συστημάτων υπό πίεση.  |
| 17. | Τροποποίηση και επιδιόρθωση. |
| 18. | Τήρηση αρχείου. |
| 19. | Προφυλάξεις για την αποφυγή της πίεσης σε ορισμένα δοχεία. |
|  |  |
|  | ΜΕΡΟΣ VΔΙΑΔΙΚΑΣΙΕΣ ΕΓΚΡΙΣΗΣ ΕΞΟΥΣΙΟΔΟΤΗΜΕΝΩΝ ΕΛΕΓΚΤΩΝ ΣΥΣΤΗΜΑΤΩΝ ΥΠΟ ΠΙΕΣΗ |
|  |  |
| 20. | Έγκριση εξουσιοδοτημένων ελεγκτών συστημάτων υπό πίεση. |
| 21. | Δικαίωμα άσκησης ιεραρχικής προσφυγής. |
|  |  |
|  | ΜΕΡΟΣ VΙΕΙΔΙΚΕΣ ΔΙΑΤΑΞΕΙΣ ΓΙΑ ΑΓΩΓΟΥΣ |
|  |  |
| 22. | Σχεδιασμός αγωγού. |
| 23. | Συστήματα ασφάλειας. |
| 24. | Πρόσβαση για έλεγχο και συντήρηση. |
| 25. | Υλικά αγωγού. |
| 26. | Κατασκευή και εγκατάσταση. |
| 27. | Εργασίες σε αγωγούς. |
| 28. | Λειτουργία αγωγού. |
| 29. | Ρυθμίσεις για συμβάντα και καταστάσεις έκτακτης ανάγκης. |
| 30. | Συντήρηση αγωγού.  |
| 31. | Παροπλισμός αγωγού. |
| 32. | Ζημιά σε αγωγό. |
| 33. | Πρόληψη ζημιών στους αγωγούς. |
| 34. | Συνεργασία διαχειριστών. |
|  |  |
|  | ΜΕΡΟΣ VIIΕΙΔΙΚΕΣ ΠΡΟΝΟΙΕΣ ΓΙΑ ΑΓΩΓΟΥΣ ΑΤΥΧΗΜΑΤΟΣ ΣΟΒΑΡΩΝ ΕΠΙΠΤΩΣΕΩΝ |
|  |  |
| 35. | Επικίνδυνα ρευστά. |
| 36. | Βαλβίδες διακοπής έκτακτης ανάγκης. |
| 37. | Κοινοποίηση πριν από την κατασκευή. |
| 38. | Κοινοποίηση πριν από τη χρήση. |
| 39. | Κοινοποίηση σε άλλες περιπτώσεις. |
| 40. | Έγγραφο πρόληψης. |
| 41. | Αρχείο διαδικασιών έκτακτης ανάγκης. |
|  |  |
|  | ΜΕΡΟΣ VIIIΠΟΙΚΙΛΕΣ ΠΡΟΝΟΙΕΣ |
|  |  |
| 42. | Έναρξη της ισχύος των παρόντων Κανονισμών.  |
|  |  |

|  |  |
| --- | --- |
|  | ΟΙ ΠΕΡΙ ΑΣΦΑΛΕΙΑΣ ΚΑΙ ΥΓΕΙΑΣ ΣΤΗΝ ΕΡΓΑΣΙΑ ΝΟΜΟΙ ΤΟΥ 1996 ΕΩΣ 2020Κανονισμοί δυνάμει του άρθρου 38 και των παραγράφων 1, 4, 5, 7, 14, 15 και 16 του Πρώτου Πίνακα |
|  |  |
| Προοίμιο. | Για σκοπούς προστασίας των προσώπων στην εργασία και, καθόσον είναι εύλογα εφικτό, άλλων προσώπων κατά τη χρήση και λειτουργία των συστημάτων ρευστών, περιλαμβανομένων των συστημάτων υπό πίεση και των αγωγών ρευστών ατυχήματος σοβαρών επιπτώσεων, |
|  |  |
| 89(Ι) του 1996158(Ι) του 200125(Ι) του 200241(Ι) του 200399(I) του 200333(I) του 2011170(Ι) του 2015178(Ι) του 2015215(Ι) του 2020. | Το Υπουργικό Συμβούλιο, ασκώντας τις εξουσίες που του παρέχονται δυνάμει του άρθρου 38 και των παραγράφων 1, 4, 5, 7, 14, 15 και 16 του Πρώτου Πίνακα του περί Ασφάλειας και Υγείας στην Εργασία Νόμου, εκδίδει τους παρόντες Κανονισμούς: |
|  |  |
| Συνοπτικός τίτλος. | 1. Οι παρόντες Κανονισμοί θα αναφέρονται ως οι περί Ασφάλειας και Υγείας στην Εργασία (Συστήματα Ρευστών) Κανονισμοί του 2022. |
|  |  |
|  | ΜΕΡΟΣ ΙΕΡΜΗΝΕΙΑ - ΠΕΔΙΟ ΕΦΑΡΜΟΓΗΣ |
|  |  |
| Ερμηνεία. | 2.-(1) Στους παρόντες Κανονισμούς, εκτός εάν από το κείμενο προκύπτει διαφορετική έννοια- |
|  |  |
|  | «αγωγός» σημαίνει σωλήνας ή σύστημα σωληνώσεων που χρησιμοποιείται για τη μεταφορά των σχετικών ρευστών ή επικίνδυνων ρευστών μεταξύ των ορίων εγκατάστασης ή πηγαδιού εξόρυξης και περιλαμβάνει- |
|  |  |
|  |  (α) οποιαδήποτε συσκευή για την πρόκληση ή τη διευκόλυνση της ροής του σχετικού ρευστού μέσω ενός τμήματος του σωλήνα ή του συστήματος· και  |
|  |  |
|  |  (β) βαλβίδες, θαλάμους βαλβίδων, αντλίες, συμπιεστές και παρόμοιο εξοπλισμό που προσαρτάται ή ενσωματώνεται στην πορεία του σωλήνα ή του συστήματος σωλήνων που δεν είναι- |
|  |  |
|  | (i) αποχετευτικό δίκτυο ή δίκτυο υδρορροών· |
|  | (ii) σωλήνας ή σύστημα σωλήνων που αποτελούν ή αποτελούνται από εξοπλισμό για θέρμανση ή ψύξη ή για οικιακούς σκοπούς· |
|  | (iii) σωλήνας, εξαιρουμένης της συσκευής για αγωγούς, η οποία χρησιμοποιείται για τον έλεγχο ή την παρακολούθηση οποιασδήποτε εγκατάστασης· |
|  | (iv) τμήμα του αγωγού για την παροχή ρευστού σε εγκαταστάσεις κατάντη του ελέγχου έκτακτης ανάγκης· |
|  |  |
|  | «αγωγός ατυχήματος σοβαρών επιπτώσεων» σημαίνει αγωγό στον οποίο υπάρχει ή πρόκειται να μεταφέρεται επικίνδυνο ρευστό· |
|  |  |
|  | «αρμόδια αρχή» σημαίνει το Τμήμα Επιθεώρησης Εργασίας του Υπουργείου Εργασίας και Κοινωνικών Ασφαλίσεων· |
|  |  |
|  | «ατύχημα σοβαρών επιπτώσεων» σημαίνει θάνατο ή σοβαρό τραυματισμό που σχετίζεται με επικίνδυνο ρευστό· |
|  |   |
|  | «βαλβίδα διακοπής έκτακτης ανάγκης» σημαίνει βαλβίδα ικανή να δεσμεύει επαρκώς τη ροή του ρευστού εντός του αγωγού στο σημείο στο οποίο είναι εγκατεστημένη· |
|  |  |
|  | «βλάβη συστήματος» σημαίνει τη μη σκόπιμη απελευθέρωση αποθηκευμένης ενέργειας από σύστημα υπό πίεση, αλλά δεν περιλαμβάνει το σύστημα ανακούφισης της πίεσης· |
|  |  |
|  | «γραπτό σχέδιο για τον περιοδικό έλεγχο» σημαίνει το γραπτό σχέδιο που καθορίζεται στον Κανονισμό 12· |
|  |  |
|  | «διαχειριστής», σε σχέση με αγωγούς, σημαίνει το πρόσωπο που αναλαμβάνει τον έλεγχο της μεταφοράς ρευστού στον αγωγό: |
|  |  |
|  |  Νοείται ότι, σε περίπτωση κατά την οποία δεν έχει οριστεί πρόσωπο ως διαχειριστής και μέχρι τον ορισμό τέτοιου προσώπου, διαχειριστής θεωρείται το πρόσωπο στο οποίο έχει ή πρόκειται να ανατεθεί ο σχεδιασμός και η κατασκευή του αγωγού: |
|  |  |
|  |  Νοείται περαιτέρω ότι, σε περίπτωση κατά την οποία ο αγωγός για οποιοδήποτε λόγο δεν βρίσκεται σε λειτουργία, διαχειριστής θεωρείται το πρόσωπο που είχε τον έλεγχο επί της τελευταίας μεταφοράς ρευστού στον αγωγό.  |
|  |  |
|  | «δοχείο» σημαίνει περίβλημα το οποίο αποτελείται από έναν ή περισσότερους θαλάμους και το οποίο είναι σχεδιασμένο και κατασκευασμένο να περιέχει ρευστά υπό πίεση, περιλαμβανομένων των άμεσα προσδεμένων σ’ αυτό στοιχείων, μέχρι το σημείο που προβλέπεται για τη σύνδεση άλλου εξοπλισμού· |
|  |  |
| 53(Ι) του 2017171(Ι) του 20177(Ι) του 201869(Ι) του 201912(7) του 2020. | «Εγκεκριμένος Λογιστής» σημαίνει φυσικό ή νομικό πρόσωπο το οποίο κατέχει επαγγελματική άδεια, σύμφωνα με τις διατάξεις του περί Ελεγκτών Νόμου· |
|  |  |
|  | «ελάχιστη επιτρεπόμενη πίεση» σημαίνει την ελάχιστη πίεση για την οποία έχει σχεδιαστεί το δοχείο υπό πίεση· |
|  |  |
|  | «έλεγχος» σημαίνει τον προσεκτικό και κρίσιμο έλεγχο του συστήματος υπό πίεση ή τμήματος του συστήματος υπό πίεση, εντός ή εκτός λειτουργίας, κατά περίπτωση, με τη χρήση κατάλληλων τεχνικών, περιλαμβανομένης της ενδεχόμενης δοκιμής και εξέτασης, για την εκτίμηση- |
|  |  |
|  |  | (α) | της πραγματικής κατάστασής του· και |
|  |  |  |  |
|  |  | (β) | κατά πόσο για την περίοδο έως την επόμενη εξέταση δεν αναμένεται να προκαλέσει κίνδυνο, όταν χρησιμοποιείται ορθά, νοουμένου ότι πραγματοποιείται συνήθης συντήρηση όπως είναι εύλογο να πραγματοποιείται σύμφωνα με τους κανόνες της μηχανικής επιστήμης· |
|  |  |
|  | «έλεγχος έκτακτης ανάγκης» σημαίνει τον έλεγχο σε περίπτωση έκτακτης ανάγκης μέσω της βαλβίδας διακοπής έκτακτης ανάγκης που προορίζεται για χρήση από τον παραλήπτη του ρευστού· |
|  |  |
|  | «εξουσιοδοτημένος ελεγκτής συστημάτων υπό πίεση» σημαίνει το πρόσωπο που εγκρίνεται από τον Αρχιεπιθεωρητή σύμφωνα με την υποπαράγραφο (γ) της παραγράφου (1) του Κανονισμού 5· |
|  |  |
| Επίσημη Εφημερίδα, Παράρτημα Τρίτο (Ι):21.4.2017. | «επικίνδυνο ρευστό» σημαίνει ρευστό ομάδας 1, σύμφωνα με τη υποπαράγραφο (α) της παραγράφου (1) του Κανονισμού 14 των περί των Βασικών Απαιτήσεων (Εξοπλισμός υπό Πίεση) Κανονισμών· |
|  |  |
|  | «ιδιοκτήτης», σε σχέση με σύστημα υπό πίεση, σημαίνει τον εργοδότη ή τον αυτοεργοδοτούμενο στον οποίο ανήκει το σύστημα υπό πίεση ή, εάν δεν υπάρχει τέτοιος, τον χρήστη· |
|  |  |
| Επίσημη Εφημερίδα της Ε.Ε.: L 218, 13.8.2008, σ. 30. | «Κανονισμός (ΕΚ) αριθ. 765/2008» σημαίνει τον κανονισμό (ΕΚ) αριθ. 765/2008 του Ευρωπαϊκού Κοινοβουλίου και του Συμβουλίου, της 9ης Ιουλίου 2008, για τον καθορισμό των απαιτήσεων διαπίστευσης και για την κατάργηση του κανονισμού 339/93, όπως τροποποιήθηκε τελευταία από τον κανονισμό (ΕΕ)2019/1020 του Ευρωπαϊκού Κοινοβουλίου και του Συμβουλίου και όπως περαιτέρω εκάστοτε τροποποιείται ή αντικαθίσταται· |
|  |  |
| Επίσημη Εφημερίδα της Ε.Ε.: L 60, 2.3.2013,σ. 1. | «Κανονισμός (ΕΕ) αριθ. 167/2013» σημαίνει τον κανονισμό (ΕΕ) αριθ. 167/2013 του Ευρωπαϊκού Κοινοβουλίου και του Συμβουλίου, της 5ης Φεβρουαρίου 2013, για την έγκριση και την εποπτεία της αγοράς γεωργικών και δασικών οχημάτων, όπως τροποποιήθηκε τελευταία από τον κανονισμό (ΕΕ)2019/519 του Ευρωπαϊκού Κοινοβουλίου και του Συμβουλίου, της 19ης Μαρτίου 2019 και όπως περαιτέρω εκάστοτε τροποποιείται ή αντικαθίσταται· |
|  |  |
| ΕπίσημηΕφημερίδα της Ε.Ε: L 60,2.3.2013,σ. 52. | «Κανονισμός (ΕΕ) αριθ. 168/2013» σημαίνει τον κανονισμό (ΕΕ) αριθ. 168/2013 του Ευρωπαϊκού Κοινοβουλίου και του Συμβουλίου, της 15ης Ιανουαρίου 2013, για την έγκριση και την εποπτεία της αγοράς δίκυκλων ή τρίκυκλων οχημάτων και τετράκυκλων, όπως τροποποιήθηκε τελευταία από τον κανονισμό (ΕΕ)2020/1694 του Ευρωπαϊκού Κοινοβουλίου και του Συμβουλίου της 11ης Νοεμβρίου 2020 και όπως περαιτέρω εκάστοτε τροποποιείται ή αντικαθίσταται· |
|  |  |
|  | «κίνδυνος», σε σχέση με το σύστημα υπό πίεση, εξαιρουμένων των αγωγών ατυχήματος σοβαρών επιπτώσεων, σημαίνει τον ευλόγως προβλέψιμο κίνδυνο από τη βλάβη του συστήματος, αλλά, εκτός από την περίπτωση του ατμού, δεν σημαίνει κίνδυνο από τα επικίνδυνα χαρακτηριστικά του σχετικού ρευστού εκτός από την πίεση του:  |
|  |  |
|  |  Νοείται ότι, «κίνδυνος», σε σχέση με αγωγό ατυχήματος σοβαρών επιπτώσεων, έχει την έννοια που αποδίδει στον όρο αυτό το εδάφιο (1) του άρθρου 2 του Νόμου· |
|  |  |
|  | «μέγιστη επιτρεπόμενη πίεση» σημαίνει τη μέγιστη πίεση για την οποία έχει σχεδιαστεί το δοχείο πίεσης· |
|  |  |
| 17(I) του 2012. | «μεταφερόμενος εξοπλισμός υπό πίεση» έχει την έννοια που αποδίδεται στον όρο αυτό από το άρθρο 2 του περί Μεταφερόμενου Εξοπλισμού υπό Πίεση Νόμου· |
|  |  |
|  | «Νόμος» σημαίνει τον περί Ασφάλειας και Υγείας στην Εργασία Νόμο· |
|  |  |
|  | «όρια ασφαλούς λειτουργίας» σημαίνει τα όρια λειτουργίας που περιλαμβάνουν κατάλληλο περιθώριο ασφάλειας, πέραν των οποίων είναι πιθανό να συμβεί βλάβη του συστήματος· |
|  |  |
|  | «πίεση» σημαίνει την πίεση σε σχέση με την ατμοσφαιρική πίεση, ήτοι η πίεση στο μανόμετρο:  |
|  |  |
|  |  Νοείται ότι, το κενό έχει αρνητικό πρόσημο· |
|  |  |
|  | «προστατευτικές διατάξεις» σημαίνει συσκευές που έχουν σχεδιαστεί για την προστασία του συστήματος υπό πίεση από βλάβη και συσκευές που έχουν σχεδιαστεί για να προειδοποιούν ότι μπορεί να συμβεί βλάβη και περιλαμβάνουν τους διαρρηγνυόμενους δίσκους· |
|  |  |
|  | «ρευστό» έχει την έννοια που αποδίδεται στον όρο αυτό από την παράγραφο (1) του Κανονισμού 2 των περί των Βασικών Απαιτήσεων (Εξοπλισμός υπό Πίεση) Κανονισμών· |
|  |  |
|  | «συσκευή για αγωγούς» σημαίνει- |
|  |  |
|  |  | (α) | κάθε εξοπλισμό για την πρόκληση ή τη διευκόλυνση της ροής οποιουδήποτε ρευστού διαμέσου οποιουδήποτε τμήματος του αγωγού· |
|  |  |  |  |
|  |  | (β) | κάθε εξοπλισμό για την επεξεργασία, περιλαμβανομένης της θέρμανσης ή της ψύξης οποιουδήποτε ρευστού που πρόκειται να διέλθει διαμέσου οποιουδήποτε τμήματος του αγωγού· |
|  |  |  |  |
|  |  | (γ) | βαλβίδες, θάλαμοι βαλβίδων και παρόμοια έργα που προσαρτώνται ή ενσωματώνονται στην πορεία οποιουδήποτε τμήματος αγωγού: |
|  |  |  |  |
|  |  |  |  Νοείται ότι, βαλβίδα, θάλαμος βαλβίδας ή παρόμοιος εξοπλισμός θεωρείται ότι προσαρτάται ή ενσωματώνεται στην πορεία ενός σωλήνα ή συστήματος, στο σημείο όπου συνδέει τον αγωγό με υποστατικό, υπεράκτιο υποστατικό ή πηγάδι εξόρυξης· |
|  |  |  |  |
|  |  | (δ) | κάθε εξοπλισμό για την παροχή ενέργειας για τη λειτουργία οποιασδήποτε τέτοιας συσκευής για αγωγούς, όπως αναφέρεται στις υποπαραγράφους (α) έως (γ) ανωτέρω· |
|  |  |  |  |
|  |  | (ε) | κάθε εξοπλισμό για τη διαβίβαση πληροφοριών για τη λειτουργία του αγωγού· |
|  |  |  |  |
|  |  | (στ) | κάθε εξοπλισμό για την καθοδική προστασία του αγωγού· και |
|  |  |  |  |
|  |  | (ζ) | εγκατάσταση που χρησιμοποιείται ή πρόκειται να χρησιμοποιηθεί αποκλειστικά για την υποστήριξη τμήματος του αγωγού· |
|  |  |  |  |
|  | «σύστημα διακοπής έκτακτης ανάγκης» σημαίνει το σύστημα που περιλαμβάνει μηχανικές, ηλεκτρικές, ηλεκτρονικές, πνευματικές, υδραυλικές ή άλλες διευθετήσεις με τις οποίες το υπεράκτιο υποστατικό κλείνει αυτόματα, σε περίπτωση έκτακτης ανάγκης· |
|  |  |
|  | «σύστημα υπό πίεση» σημαίνει- |
|  |  |
|  |  | (α) | σύστημα το οποίο περιλαμβάνει ένα ή περισσότερα δοχεία πίεσης άκαμπτης κατασκευής, τυχόν συνδεδεμένες σωληνώσεις και προστατευτικές διατάξεις· |
|  |  |  |  |
|  |  | (β) | σωληνώσεις με τις προστατευτικές τους διατάξεις στις οποίες υπάρχει ή πρόκειται να συνδεθεί ένα μεταφερόμενο δοχείο πίεσης· |
|  |  |  |  |
|  |  | (γ) | αγωγό και τις διατάξεις προστασίας του· |
|  |  |
|  | που περιέχουν ή ενδέχεται να περιέχουν σχετικό ρευστό, αλλά δεν περιλαμβάνουν μεταφερόμενο δοχείο πίεσης· |
|  |  |
|  | «σχετικό ρευστό» σημαίνει- |
|  |  |
|  |  | (α) | ατμό· ή |
|  |  |  |  |
|  |  | (β) | οποιοδήποτε ρευστό ή μείγμα υγρών που βρίσκεται σε πίεση μεγαλύτερη από 0,5 bar πάνω από την ατμοσφαιρική πίεση το οποίο είναι- |
|  |  |  |  |
|  |  |  | (i) | είτε αέριο· |
|  |  |  | (ii) | είτε υγρό και το οποίο έχει τάση ατμών μεγαλύτερη από 0,5 bar πάνω από την ατμοσφαιρική πίεση όταν βρίσκεται σε ισορροπία με τους ατμούς, είτε στην πραγματική θερμοκρασία του υγρού είτε στους 17,5 βαθμούς Κελσίου· ή |
|  |  |  |  |  |
|  |  | (γ) | αέριο διαλυμένο υπό πίεση σε διαλύτη που περιέχεται σε πορώδη ουσία σε θερμοκρασία περιβάλλοντος και το οποίο μπορεί να απελευθερωθεί από τον διαλύτη χωρίς την εφαρμογή θερμότητας· |
|  |  |  |  |
|  | «σωληνώσεις» σημαίνει τα μέρη του εξοπλισμού που προορίζονται για τη μεταφορά ρευστών, τα οποία συνδέονται, προκειμένου να ενσωματωθούν σε ένα σύστημα υπό πίεση και οι σωληνώσεις περιλαμβάνουν κυρίως, σωλήνες ή σύστημα σωλήνων, αυλούς, εξαρτήματα σωλήνων, αρμούς διαστολής, εύκαμπτους σωλήνες ή, κατά περίπτωση, άλλα κατασκευαστικά στοιχεία ανθεκτικά στην πίεση:  |
|  |  |
|  |  Νοείται ότι, οι εναλλάκτες θερμότητας που αποτελούνται από σωλήνες οι οποίοι προορίζονται για την ψύξη ή τη θέρμανση του αέρα, θεωρούνται σωληνώσεις: |
|  |  |
|  |  Νοείται περαιτέρω ότι, οι σωληνώσεις δεν περιλαμβάνουν αγωγούς· |
|  |  |
|  | «χρήστης», σε σχέση με σύστημα υπό πίεση, σημαίνει τον εργοδότη ή τον αυτοεργοδοτούμενο που αναλαμβάνει τον έλεγχο της λειτουργίας του συστήματος υπό πίεση. |
|  |  |
|  |  (2) Όροι που δεν καθορίζονται στους παρόντες Κανονισμούς έχουν την έννοια που τους αποδίδει ο Νόμος. |
|  |  |
| Πεδίο εφαρμογήςτων παρόντωνΚανονισμών. | 3.-(1) Οι παρόντες Κανονισμοί εφαρμόζονται σε συστήματα υπό πίεση τα οποία χρησιμοποιούνται ή προορίζονται για χρήση στην εργασία ή σε σχέση με αυτά. |
|  |  |
|  |  (2) Οι παρόντες Κανονισμοί δεν εφαρμόζονται- |
|  |  |
|  |  (α) | σε συστήματα υπό πίεση τα οποία περιέχουν υγραέριο, εξαιρουμένων των αγωγών και των διατάξεων προστασίας τους· |
|  |  |  |
|  |  (β) | σε δίκτυα για την παροχή, διανομή και εκροή ύδατος και στον εξοπλισμό τους, καθώς και σε οδούς κινητήριου ύδατος, όπως αγωγοί βεβιασμένης ροής, σήραγγες υπό πίεση, φράγματα, φρέατα εξισορρόπησης της πίεσης σε υδροηλεκτρικές εγκαταστάσεις και τα ειδικότερα εξαρτήματά τους, εκτός από το σκοπό της έγχυσης νερού σε υποβρύχια κοιλότητα ή δεξαμενή που περιέχει ορυκτούς πόρους· |
|  |  |  |
| 155(I) του 201418(Ι) του 2018. |  (γ) | σε σύστημα υπό πίεση που διέπεται από τον περί Συσκευών Αερολυμάτων (Αεροζόλ) Νόμο· |
|  |  |  |
|  |  (δ) | σε σύστημα υπό πίεση που προορίζεται για τη λειτουργία οχήματος όπως ορίζονται από- |
|  |  |  |
| 61(Ι) του 200545(Ι) του 2010. |  | (i) | τον περί Έγκρισης Τύπου Οχημάτων Νόμο· |
|  |  | (ii) | τον Κανονισμό (ΕΕ) αριθ. 167/2013· |
|  |  | (iii) | τον Κανονισμό (ΕΕ) αριθ. 168/2013· |
|  |  |
| Επίσημη Εφημερίδατης Ε.Ε.:C 202,7.6.2016,σ. 1. |  (ε) | σε σύστημα υπό πίεση που η λειτουργία του διέπεται από την υποπαράγραφο (β) της παραγράφου (1) του Άρθρου 346 της Συνθήκης για τη Λειτουργία της Ευρωπαϊκής Ένωσης· |
|  |  |  |
|  |  (στ) | σε σύστημα υπό πίεση το οποίο είναι ειδικά σχεδιασμένο για πυρηνικές εγκαταστάσεις και του οποίου η βλάβη μπορεί να προκαλέσει εκπομπή ραδιενέργειας· |
|  |  |  |
|  |  (ζ) | σε εξοπλισμό προστασίας φρεάτων που χρησιμοποιείται στη βιομηχανία αναζήτησης και άντλησης πετρελαίου, φυσικού αερίου και γεωθερμικής ενέργειας, καθώς και στην υπόγεια αποθήκευση και που αποσκοπεί στη συγκράτηση και/ή διατήρηση της πίεσης του φρέατος:  |
|  |  |  |
|  |   |  Νοείται ότι, στον εξοπλισμό αυτό περιλαμβάνεται η κεφαλή του φρέατος (σε διάταξη υπό τη μορφή «χριστουγεννιάτικο δέντρο») και οι αποφρακτήρες ασφάλειας (blow-out preventers - BOP), οι σωληνώσεις και οι συλλεκτήρες τους, καθώς και ο εξοπλισμός που βρίσκεται στα ανάντη· |
|  |  |  |
|  |  (η) | σε εξοπλισμό που περιλαμβάνει περιβλήματα (κάρτερ) ή μηχανισμούς όπου η διαστασιολόγηση, η επιλογή υλικού και οι κατασκευαστικοί κανόνες βασίζονται κυρίως σε απαιτήσεις αντοχής, ακαμψίας και ευστάθειας έναντι των στατικών και δυναμικών λειτουργικών καταπονήσεων ή έναντι άλλων χαρακτηριστικών λειτουργίας τους και για τον οποίον η πίεση δεν αποτελεί σημαντικό παράγοντα σχεδιασμού:  |
|  |  |  |
|  |  |  Νοείται ότι, στον εν λόγω εξοπλισμό δύναται να περιληφθούν- |
|  |  |  |
|  |  |  (i) | οι κινητήρες, περιλαμβανομένων των στροβιλοκινητήρων και των κινητήρων εσωτερικής καύσης· και |
|  |  |  (ii) | οι ατμομηχανές, οι αεριοστρόβιλοι/ ατμοστρόβιλοι, οι στροβιλογεννήτριες, οι συμπιεστές, οι αντλίες και οι σερβομηχανισμοί· |
|  |  |  |
|  |  (θ) | σε υψικάμινους, περιλαμβανομένων του συστήματος ψύξης της εστίας, των ανακτητών θερμότητας της υψικαμίνου, των κονιοσυλλεκτών και των υδροαυτοκαθαριστών απαερίων της υψικαμίνου, καθώς και σε καμίνους αμέσου αναγωγής, περιλαμβανομένου του συστήματος ψύξης της εστίας, των μεταλλακτών και των δοχείων τήξης, ανάτηξης, εξαερίωσης και χύτευσης χάλυβα, σιδήρου και μη σιδηρούχων μετάλλων· |
|  |  |  |
|  |  (ι) | σε περιβλήματα ηλεκτρικού εξοπλισμού υψηλής τάσης, όπως διακόπτες, όργανα ελέγχου, μετασχηματιστές και περιστρεφόμενες μηχανές· |
|  |  |  |
|  |  (ια) | σε περιβλήματα υπό πίεση που καλύπτουν στοιχεία δικτύων μετάδοσης, όπως ηλεκτρικά και τηλεφωνικά καλώδια· |
|  |  |  |
|  |  (ιβ) | σε πλοία, πυραύλους, αεροσκάφη και στις κινητές μονάδες ανοιχτής θάλασσας, καθώς και στον εξοπλισμό που προορίζεται ειδικά να εγκατασταθεί σε αυτά ή να τα προωθεί· |
|  |  |  |
|  |  (ιγ) | σε σύστημα υπό πίεση που αποτελείται από εύκαμπτο περίβλημα, όπως ελαστικά, φουσκωτά μαξιλαράκια, μπάλες που χρησιμοποιούνται ως παιχνίδια και φουσκωτά πλωτά μέσα και παρεμφερή· |
|  |  |  |
|  |  (ιδ) | σε σιγαστήρες εισαγωγής και εξαγωγής· |
|  |  |  |
|  |  (ιε) | σε φιάλες ή μεταλλικά κουτιά για αεριούχα ποτά που προορίζονται για τον τελικό καταναλωτή· |
|  |  |  |
|  |  (ιστ) | σε δοχεία τα οποία είναι σχεδιασμένα για τη μεταφορά και διανομή αεριούχων ποτών με γινόμενο PS επί V που δεν υπερβαίνει τα πεντακόσια (500) bar επί L και μέγιστη επιτρεπόμενη πίεση μη υπερβαίνουσα τα επτά (7) bar: |
|  |  |  |
|  |  |  Νοείται ότι, για τους σκοπούς της παρούσας υποπαραγράφου «PS» σημαίνει τη μέγιστη πίεση λειτουργίας για την οποία έχει σχεδιαστεί ο εξοπλισμός και ορίζεται σε μία θέση που είναι είτε το σημείο όπου συνδέονται τα όργανα προστασίας και/ή περιορισμού ή το άνω μέρος του εξοπλισμού ή, εάν τα σημεία αυτά δεν προσφέρονται, οποιοδήποτε άλλο καθορισμένο σημείο και «V» σημαίνει τον εσωτερικό όγκο κάθε θαλάμου, περιλαμβανομένου του όγκου των στομίων έως την πρώτη σύνδεση ή συγκόλληση, αφαιρουμένου του όγκου των μόνιμων εσωτερικών στοιχείων· |
|  |  |  |
| 17(I) του 2012.29(Ι) του 20044(Ι) του 2006168(Ι) του 200714(Ι) του 2010138(Ι) του 201180(Ι) του 2013161(I) του 2015176(Ι) του 201791(Ι) του 2018129(Ι) του 2019144(Ι) του 2021.213 του 1988. |  (ιζ) | σε εξοπλισμό που διέπεται από τον περί Μεταφερόμενου Εξοπλισμού υπό Πίεση Νόμο του περί Οδικής Μεταφοράς Επικίνδυνων Εμπορευμάτων Νόμο και εξοπλισμό που εμπίπτει στον διεθνή ναυτιλιακό κώδικα για τη μεταφορά των επικίνδυνων εμπορευμάτων και στον περί της Σύμβασης Διεθνούς Πολιτικής Αεροπορίας του 1944 και Δεκατριών Πρωτοκόλλων αυτής του 1947 έως 1984 (Κυρωτικό) και περί Συναφών Θεμάτων Νόμο του 1988· |
|  |  |  |
|  |  (ιη) | σε θερμαντικά σώματα και σωλήνες των συστημάτων θέρμανσης διά θερμού ύδατος· |
|  |  |  |
|  |  (ιθ) | σε δοχεία που περιέχουν υγρά με πίεση του αερίου πάνω από το υγρό που δεν υπερβαίνει τα 0,5 bar· |
|  |  |  |
|  |  (κ) | σε σύστημα υπό πίεση που αποτελεί μέρος ή προορίζεται να αποτελέσει μέρος συστήματος όπλου· |
|  |  |  |
|  |  (κα) | σε σύστημα υπό πίεση που αποτελεί μέρος οποιουδήποτε συστήματος πέδησης, ελέγχου ή ανάρτησης τροχοφόρου, σιδηροδρομικού ή σιδηροδρομικού οχήματος· |
|  |  |  |
|  |  (κβ) | στο τμήμα συστήματος που είναι σύστημα υπό πίεση, επειδή- |
|  |  |  |
|  |  | (i) | υπόκειται σε δοκιμή διαρροής, εξαιρουμένης της περίπτωσης η οποία αφορά αγωγό· |
|  |  | (ii) | τέθηκε υπό πίεση ακούσια, νοουμένου ότι η πίεση αυτή δεν είναι εύλογα προβλέψιμη· |
|  |  | (iii) | αγωγός τέθηκε υπό πίεση από σχετικό ρευστό ως μέρος λειτουργίας δοκιμής ή καθαρισμού: |
|  |  |  |
|  |  |  Νοείται ότι, οι παρόντες Κανονισμοί εφαρμόζονται στις περιπτώσεις που ο αγωγός χρησιμοποιείται για τη μεταφορά σχετικού ρευστού ή είναι πεπιεσμένος πέραν των ασφαλών ορίων λειτουργίας του· |
|  |  |  |
|  |  (κγ) | σε αγωγό και τις διατάξεις προστασίας του, στις οποίες η πίεση δεν υπερβαίνει τα δύο (2) bar πάνω από την ατμοσφαιρική πίεση ή 2,7 bar πάνω από την ατμοσφαιρική πίεση, εάν η κανονική πίεση δεν υπερβαίνει τα δύο (2) bar και η υπερπίεση προκαλείται αποκλειστικά από τη λειτουργία μιας προστατευτικής διάταξης· |
|  |  |  |
|  |  (κδ) | σε σύστημα υπό πίεση ή τμήμα αυτού το οποίο αποτελεί αντικείμενο πειραματικής έρευνας ή είναι προσωρινή συσκευή που χρησιμοποιείται σε ερευνητικό πείραμα· |
|  |  |  |
|  |  (κε) | σε σύστημα ψύξης νερού σε κινητήρα εσωτερικής καύσης ή σε συμπιεστή· |
|  |  |  |
|  |  (κστ) | σε ελαστικό που χρησιμοποιείται ή πρόκειται να χρησιμοποιηθεί σε όχημα· |
|  |  |  |
|  |  (κζ) | σε σύστημα ψύξης με συμπίεση ατμών που περιλαμβάνει κινητήρες συμπιεστή, περιλαμβανομένων κινητήρων συμπιεστή σε κατάσταση αναμονής, συνολικής εγκατεστημένης ισχύος που δεν υπερβαίνει τα είκοσι πέντε κιλοβάτ (25 kW)· |
|  |  |  |
|  |  (κη) | σε κινητό σύστημα που περιέχει ή προορίζεται να περιέχει γεωργική ιλύ και χρησιμοποιείται στη γεωργία· |
|  |  |  |
|  |  (κθ) | σε κινητήριες μηχανές, περιλαμβανομένων των στροβίλων· |
|  |  |  |
|  |  (λ) | σε σύστημα πίεσης που είναι ηλεκτρικό ή τηλεπικοινωνιακό καλώδιο· |
|  |  |  |
|  |  (λα) | σε σύστημα πίεσης που περιέχει αέριο εξαφθοριούχο θείο και αποτελεί αναπόσπαστο μέρος ηλεκτρικών συσκευών υψηλής τάσης· |
|  |  |  |
|  |  (λβ) | σε σύστημα υπό πίεση που περιέχει νερό και χρησιμοποιείται στη μετάδοση ισχύος· |
|  |  |  |
|  |  (λγ) | σε φορητό ή κινητό πυροσβεστήρα· |
|  |  |  |
|  |  (λδ) | σε τμήμα εργαλείου ή συσκευής που έχει σχεδιαστεί για να κρατιέται στο χέρι το οποίο είναι ένα δοχείο πίεσης. |
|  |  |
|  |  (3) Ο Κανονισμός 8 και οι παράγραφοι (1), (3) και (4) του Κανονισμού 9 δεν εφαρμόζονται σε- |
|  |  |
|  |   | (α) | συστήματα πίεσης που τέθηκαν σε λειτουργία πριν από την έναρξη ισχύος των παρόντων Κανονισμών· |
|  |  |  |
|  |   | (β) | εξοπλισμό που εμπίπτει στο πεδίο εφαρμογής των περί των Βασικών Απαιτήσεων (Εξοπλισμό υπό Πίεση) Κανονισμών· και |
|  |  |  |
| Επίσημη Εφημερίδα, Παράρτημα Τρίτο (Ι):18.7.200315.4.200525.7.200710.7.200911.10.2013. |   | (γ) | εξοπλισμό που εμπίπτει στο πεδίο εφαρμογής των περί των Βασικών Απαιτήσεων (Ιατροτεχνολογικά Προϊόντα) Κανονισμών. |
|  |  |
|  |  (4) Η παράγραφος (4) του Κανονισμού 8 και οι Κανονισμοί 12, 13, 14 και 18 δεν εφαρμόζονται σε σύστημα υπό πίεση που περιέχει σχετικό ρευστό, εξαιρουμένου του ατμού, εάν το προϊόν της πίεσης σε bar και του εσωτερικού όγκου σε λίτρα νερού όλων των δοχείων υπό πίεση που περιλαμβάνονται στο σύστημα υπό πίεση, είναι μικρότερο από διακόσια πενήντα (250) bar επί λίτρα. |
|  |  |
|  | ΜΕΡΟΣ ΙΙΕΦΑΡΜΟΓΗ - ΕΞΟΥΣΙΕΣ |
|  |  |
| Εξουσίες Υπουργού. | 4.-(1) Τηρουμένων των διατάξεων του άρθρου 38 του Νόμου, ο Υπουργός δύναται, με Διάταγμά του που δημοσιεύεται στην Επίσημη Εφημερίδα της Δημοκρατίας, να- |
|  |  |
|  |  | (α) | εγκρίνει και να εκδίδει κώδικες πρακτικής οι οποίοι καθορίζουν τον τρόπο ή τη μέθοδο συντήρησης ή ελέγχου συστημάτων υπό πίεση ή αγωγών ατυχήματος σοβαρών επιπτώσεων· |
|  |  |  |  |
|  |  | (β) | εγκρίνει την υποχρεωτική εφαρμογή προτύπων ή τεχνικών κανόνων για την ασφάλεια των συστημάτων υπό πίεση ή αγωγών ατυχήματος σοβαρών επιπτώσεων ή/και τον τρόπο ελέγχου, σύμφωνα με την εξέλιξη της μηχανικής επιστήμης και της τεχνολογίας· |
|  |  |  |  |
|  |  | (γ) | επιβάλλει την εγκατάσταση επιπρόσθετων διατάξεων προστασίας ή συστημάτων ασφάλειας συστημάτων υπό πίεση ή αγωγών ατυχήματος σοβαρών επιπτώσεων, ανάλογα με την εξέλιξη της μηχανικής επιστήμης και της τεχνολογίας· |
|  |  |  |  |
|  |  | (δ) | καθορίζει τέλη για την ανάκτηση από τους διαχειριστές αγωγού ατυχήματος σοβαρών επιπτώσεων, του κόστους που προκύπτει από την επιτήρηση της εφαρμογής των προνοιών του Μέρους VII από τον Αρχιεπιθεωρητή. |
|  |  |
|  |  (2) Ο Υπουργός δύναται να ζητήσει από τον Αρχιεπιθεωρητή όπως του υποβάλει ετήσια έκθεση αναφορικά με το ύψος των τελών για τον έλεγχο συστημάτων υπό πίεση που επιβάλλουν οι εξουσιοδοτημένοι ελεγκτές συστημάτων υπό πίεση. |
|  |  |
|  |  (3) Τηρουμένων των διατάξεων των παραγράφων (β) και (γ) του άρθρου 38Α, ο Υπουργός δύναται να καθορίζει ανώτατο τέλος που δύναται να επιβάλει ο εξουσιοδοτημένος ελεγκτής συστημάτων υπό πίεση για τον έλεγχο συστημάτων υπό πίεση που ο ίδιος διενεργεί. |
|  |  |
| Αρμοδιότητες Αρχιεπιθεωρητή. | 5.-(1) Τηρουμένων των διατάξεων του άρθρου 44 του Νόμου, ο Αρχιεπιθεωρητής έχει αρμοδιότητα να- |
|  |  |
|  |  | (α) | παρακολουθεί την εφαρμογή των προνοιών των παρόντων Κανονισμών· |
|  |  |  |  |
|  |  | (β) | παρακολουθεί και ελέγχει τους συντηρητές συστημάτων υπό πίεση αναφορικά με- |
|  |  |  |  |
|  |  |  | (i) | την επαγγελματική τους επάρκεια· και |
|  |  |  | (ii) | τον έλεγχο του εξοπλισμού που διαθέτουν· |
|  |  |  |  |
|  |  | (γ) | εγκρίνει, με ή χωρίς όρους, παρακολουθεί και ελέγχει τους εξουσιοδοτημένους ελεγκτές συστημάτων υπό πίεση αναφορικά με- |
|  |  |  |  |
|  |  |  | (i) | την επαγγελματική τους επάρκεια· |
|  |  |  | (ii) | τον εξοπλισμό που διαθέτουν· |
|  |  |  | (iii) | την εφαρμογή των κριτηρίων με βάση τα οποία έχουν εγγραφεί στο μητρώο εξουσιοδοτημένων ελεγκτών συστημάτων υπό πίεση· και |
|  |  |  | (iv) | την εκτίμηση του κόστους των ελέγχων που διενεργούν οι εξουσιοδοτημένοι ελεγκτές συστημάτων υπό πίεση· |
|  |  |  |  |
|  |  | (δ) | τηρεί μητρώο εξουσιοδοτημένων ελεγκτών συστημάτων υπό πίεση∙ |
|  |  |  |  |
|  |  | (ε) | κοινοποιεί με Γνωστοποίησή του που δημοσιεύεται στην Επίσημη Εφημερίδα της Δημοκρατίας τους εξουσιοδοτημένους ελεγκτές συστημάτων υπό πίεση· |
|  |  |  |  |
|  |  | (στ) | καθορίζει ή αναθεωρεί με Γνωστοποίησή του που δημοσιεύεται στην Επίσημη Εφημερίδα της Δημοκρατίας- |
|  |  |  |  |
|  |  |  | (i) | τα κριτήρια σύμφωνα με τα οποία ο εξουσιοδοτημένος ελεγκτής συστημάτων υπό πίεση αποδέχεται ή απορρίπτει τις τεχνικές παραμέτρους των συστημάτων υπό πίεση που ελέγχει και δοκιμάζει· |
|  |  |  | (ii) | τα λεπτομερή σημεία ελέγχου των συστημάτων υπό πίεση· |
|  |  |  | (iii) | τον κατάλογο των προτύπων, βάσει των οποίων ο εξουσιοδοτημένος ελεγκτής συστημάτων υπό πίεση πρέπει να διενεργεί τον έλεγχο ή τις δοκιμές των συστημάτων υπό πίεση· |
|  |  |  | (iv) | το περιεχόμενο της θεωρητικής εκπαίδευσης των εξουσιοδοτημένων ελεγκτών συστημάτων υπό πίεση· |
|  |  |  | (v) | εγκεκριμένες καταστάσεις οι οποίες περιλαμβάνουν τα στοιχεία που αναφέρονται στις υπο-υποπαραγράφους (i), (ii) και (iii) και τις οποίες εφαρμόζει ο εξουσιοδοτημένος ελεγκτής συστημάτων υπό πίεση κατά τους ελέγχους που ο ίδιος διεξάγει· |
|  |  |  |  |
|  |  | (ζ) | εξαιρεί οποιοδήποτε πρόσωπο ή σύστημα υπό πίεση ή μέρος του ή αγωγό ατυχήματος σοβαρών επιπτώσεων ή μέρος του από την εφαρμογή οποιασδήποτε πρόνοιας των παρόντων Κανονισμών, με αιτιολογημένη γραπτή έκθεσή του ή, σε περίπτωση που ο Αρχιεπιθεωρητής ικανοποιηθεί ότι συγκεκριμένη πρόνοια δεν είναι εύλογα εφικτό να εφαρμοστεί: |
|  |  |  |  |
|  |  |  |  Νοείται ότι, οποιαδήποτε τέτοια εξαίρεση δύναται να χορηγηθεί υπό όρους, με ή χωρίς χρονικό περιορισμό και δύναται να ανακληθεί εγγράφως οποτεδήποτε· |
|  |  |  |  |
|  |  | (η) | ανακαλεί, ύστερα από αιτιολογημένη απόφασή του, την έγκριση οποιουδήποτε εξουσιοδοτημένου ελεγκτή συστημάτων υπό πίεση, να τον διαγράψει από το μητρώο εξουσιοδοτημένων ελεγκτών συστημάτων υπό πίεση και να του αρνηθεί την εξέταση νέας αίτησης για επανεγγραφή· |
|  |  |  |  |
|  |  | (θ) | μεριμνήσει, με έξοδα της αρμόδιας αρχής, για την ασφαλή αποσυναρμολόγηση ή μετακίνηση συστήματος υπό πίεση, το οποίο δημιουργεί κινδύνους για την ασφάλεια οποιουδήποτε προσώπου, λόγω του ότι το σύστημα δεν έχει ελεγχθεί από εξουσιοδοτημένο ελεγκτή συστημάτων υπό πίεση ως όφειλε ο ιδιοκτήτης του να μεριμνήσει· |
|  |  |  |  |
|  |  | (ι) | τηρουμένων των προνοιών της παραγράφου (2), κατάσχει και δημεύει σύστημα υπό πίεση, για το οποίο, με έξοδα της αρμόδιας αρχής, μερίμνησε για την ασφαλή αφαίρεση της πίεσης ή αποσυναρμολόγηση ή κατεδάφισή του, με σκοπό την ανάκτηση των εξόδων· και |
|  |  |  |  |
|  |  | (ια) | καθορίζει το είδος, τον τόπο και τον τρόπο τήρησης των αρχείων που τηρούν ο εξουσιοδοτημένος ελεγκτής συστημάτων υπό πίεση, ο ιδιοκτήτης και ο χρήστης. |
|  |  |
|  | (2)(α) Μετά το πέρας της κατάσχεσης, ο Αρχιεπιθεωρητής επιδίδει έγγραφη ειδοποίηση για την κατάσχεση του συστήματος υπό πίεση ως υποκείμενου σε δήμευση, αναφέροντας τους λόγους της κατάσχεσης. |
|  |  |
|  |  (β) Μετά την πάροδο τριάντα (30) ημερών από την ημερομηνία επίδοσης της ανωτέρω ειδοποίησης κατάσχεσης, το σύστημα υπό πίεση λογίζεται ως κηρυχθέν σε δήμευση, εκτός εάν εντός της προθεσμίας των τριάντα (30) ημερών υποβληθεί στον Υπουργό γραπτή αμφισβήτηση της δήμευσης και στην περίπτωση αυτή, ο Υπουργός οφείλει να ενεργήσει για να εκδοθεί δικαστική απόφαση για τη δήμευση:  |
|  |  |
|  |  Νοείται ότι, σε περίπτωση που το δικαστήριο διαπιστώσει ότι το σύστημα υπό πίεση όταν κατασχέθηκε υπόκειντο σε δήμευση, κηρύσσεται δικαστικώς η δήμευση αυτού. |
|  |  |
|  | ΜΕΡΟΣ ΙΙΙΕΦΑΡΜΟΓΗ - ΥΠΟΧΡΕΩΣΕΙΣ |
|  |  |
| Υποχρεώσεις αυτοεργοδοτουμένων, σχεδιαστών και ιδιοκτητών. | 6.-(1) Οποιαδήποτε υποχρέωση ή απαγόρευση επιβάλλεται δυνάμει των προνοιών των παρόντων Κανονισμών σε εργοδότη για τις δραστηριότητες των εργοδοτουμένων του, επιβάλλεται και σε αυτοεργοδοτούμενο πρόσωπο για οποιεσδήποτε δραστηριότητες εκτελεί που εμπίπτουν στο πεδίο εφαρμογής των παρόντων Κανονισμών.  |
|  |  |
|  |  (2)(α) Οποιαδήποτε απαίτηση ή απαγόρευση επιβάλλεται δυνάμει των προνοιών των παρόντων Κανονισμών σε πρόσωπο το οποίο σχεδιάζει, κατασκευάζει, εισάγει ή προμηθεύει οποιοδήποτε σύστημα υπό πίεση ή οποιοδήποτε αντικείμενο προορίζεται να αποτελέσει συστατικό μέρος συστήματος υπό πίεση, επιβάλλεται αποκλειστικά για δραστηριότητες που σχετίζονται με το εν λόγω σύστημα ή αντικείμενο το οποίο κατασκευάζεται, εισάγεται ή παρέχεται στο πλαίσιο εμπορικής, επιχειρηματικής, ή άλλης οικονομικής δραστηριότητας που ασκείται από αυτόν, προς όφελός του ή όχι. |
|  |  |
|  |  (β) Οποιαδήποτε απαίτηση ή απαγόρευση επιβάλλεται δυνάμει των προνοιών των παρόντων Κανονισμών σε πρόσωπο το οποίο σχεδιάζει ή κατασκευάζει οποιοδήποτε σύστημα υπό πίεση ή οποιοδήποτε αντικείμενο προορίζεται να αποτελέσει συστατικό μέρος συστήματος υπό πίεση, επεκτείνεται μόνο σε θέματα που υπάγονται στον έλεγχό του. |
|  |  |
|  |  (3) Οποιαδήποτε υποχρέωση ή απαγόρευση επιβάλλεται από τους παρόντες Κανονισμούς στον ιδιοκτήτη συστήματος υπό πίεση επεκτείνεται και στον χρήστη του συστήματος υπό πίεση. |
|  |  |
| Υποχρεώσεις εξουσιοδοτημένου ελεγκτή συστημάτων υπό πίεση. | 7. Επιπροσθέτως των διατάξεων του Νόμου και τηρουμένων των προνοιών των Κανονισμών 12, 13, 14 και 20, ο εξουσιοδοτημένος ελεγκτής συστημάτων υπό πίεση- |
|  |  |
|  |  | (α) | φροντίζει για τη διαρκή εκπαίδευση και κατάρτιση του ιδίου και, όπου εφαρμόζεται, των εργοδοτουμένων του που δραστηριοποιούνται σε συστήματα υπό πίεση, ειδικότερα στους ελέγχους εξοπλισμών και σε θέματα ασφάλειας και υγείας στην εργασία, με συμμετοχή σε προγράμματα κατάρτισης και τηρεί αρχείο εκπαίδευσης προσωπικού, το οποίο τίθεται στη διάθεση του Αρχιεπιθεωρητή ή του Επιθεωρητή, όποτε αυτό ζητηθεί· |
|  |  |  |  |
|  |  | (β) | χωρίς επηρεασμό των προνοιών της υποπαραγράφου (γ), πραγματοποιεί τους ελέγχους σε συστήματα υπό πίεση με βάση τις οδηγίες του κατασκευαστή και με βάση αναγνωρισμένα πρότυπα σε κυπριακό, ευρωπαϊκό ή διεθνές επίπεδο· |
|  |  |  |  |
|  |  | (γ) | χρησιμοποιεί τις αναφερόμενες στην παράγραφο (στ) του Κανονισμού 5 εγκεκριμένες από τον Αρχιεπιθεωρητή καταστάσεις και σημεία εξέτασης συστημάτων υπό πίεση και κριτήρια αποδοχής ή απόρριψης συστημάτων υπό πίεση, όπου αυτά είναι διαθέσιμα· |
|  |  |  |  |
|  |  | (δ) | θέτει στη διάθεση του Αρχιεπιθεωρητή ή του Επιθεωρητή τα αρχεία που τηρεί, τα μέσα που χρησιμοποιεί για τη διεξαγωγή των δραστηριοτήτων του και τα στοιχεία των ελέγχων που πραγματοποίησε· |
|  |  |  |  |
|  |  | (ε) | διατηρεί σε κατάλληλη και λειτουργική κατάσταση όλα τα μέσα εξέτασης και κάθε άλλο εξοπλισμό που διαθέτει και χρησιμοποιεί και επιβεβαιώνει περιοδικά την ορθή λειτουργία και βαθμονόμησή τους· |
|  |  |  |  |
|  |  | (στ) | καταχωρίζει τις αναφερόμενες στην παράγραφο (στ) του Κανονισμού 5 καταστάσεις εξέτασης συστημάτων υπό πίεση που συμπληρώνει επιτόπου κατά τον έλεγχο κάθε συστήματος υπό πίεση και τις αντίστοιχες εκθέσεις ελέγχου συστήματος υπό πίεση που εκδίδει, σε οργανωμένο αρχείο σε έντυπη και ηλεκτρονική μορφή για χρονικό διάστημα τουλάχιστο δέκα (10) ετών από την ημερομηνία συμπλήρωσής τους· |
|  |  |  |  |
|  |  | (ζ) | ετοιμάζει και αποστέλλει στον Αρχιεπιθεωρητή- |
|  |  |  |  |
|  |  |  | 1. έκθεση σε ετήσια βάση, εντός τριών (3) μηνών μετά τη λήξη του έτους αναφοράς, την οποία ελέγχει και εγκρίνει Εγκεκριμένος Λογιστής και η οποία περιέχει λεπτομερή ανάλυση του κόστους για τις εξετάσεις των συστημάτων υπό πίεση που πραγματοποίησε κατά το έτος αναφοράς·
 |
|  |  |  | 1. κατάσταση επί εγκεκριμένης από τον Αρχιεπιθεωρητή ηλεκτρονικής βάσης δεδομένων, εφόσον υπάρχει, διαφορετικά σε εγκεκριμένο έντυπο και σε ηλεκτρονική μορφή, η οποία περιλαμβάνει τα στοιχεία των συστημάτων υπό πίεση που εξέτασε κατά το προηγούμενο ημερολογιακό έτος και ειδικότερα περιλαμβάνει για κάθε σύστημα υπό πίεση που έλεγξε τον αριθμό και τη χωρητικότητα εκάστης δεξαμενής ή δοχείου σε λίτρα νερού, τη μέγιστη επιτρεπόμενη πίεση, το είδος του ρευστού που περιέχει, τη συνολική κατά προσέγγιση χωρητικότητα του συστήματος υπό πίεση σε λίτρα νερού, την ημερομηνία κατασκευής του, την ημερομηνία εξέτασης, το όνομα του ιδιοκτήτη του και τον αριθμό ταυτότητάς του για φυσικά πρόσωπα ή για νομικά πρόσωπα τον αριθμό εγγραφής εταιρείας στο Τμήμα Εφόρου Εταιρειών και Διανοητικής Ιδιοκτησίας του Υπουργείου Ενέργειας, Εμπορίου και Βιομηχανίας, τη διεύθυνση του υποστατικού όπου πραγματοποιήθηκε η εξέταση και το αποτέλεσμα του ελέγχου·
 |
|  |  |  |  |
|  |  | (η) | δεν προβαίνει στη διεξαγωγή οποιουδήποτε ελέγχου συστήματος υπό πίεση χωρίς την προηγούμενη γραπτή ανάθεση του ελέγχου αυτού από τον ιδιοκτήτη του συστήματος υπό πίεση και την πληρωμή της αμοιβής του· |
|  |  |  |  |
|  |  | (θ) | δεν προβαίνει σε οποιονδήποτε έλεγχο συστήματος υπό πίεση εάν δεν κατέχει τις γνώσεις και την εμπειρία που απαιτούνται για τον έλεγχο του συγκεκριμένου συστήματος υπό πίεση. |
|  |  |
|  | ΜΕΡΟΣ IVΣΥΣΤΗΜΑΤΑ ΥΠΟ ΠΙΕΣΗ - ΓΕΝΙΚΑ |
|  |  |
| Σχεδιασμός και κατασκευή. | 8.-(1) Τηρουμένων των προνοιών του Κανονισμού 6, πρόσωπο που σχεδιάζει, κατασκευάζει, εισάγει ή προμηθεύει οποιοδήποτε σύστημα υπό πίεση ή οποιοδήποτε αντικείμενο προορίζεται να αποτελέσει συστατικό μέρος οποιουδήποτε συστήματος υπό πίεση, διασφαλίζει τη συμμόρφωση με τις πρόνοιες των παραγράφων (2) έως (4) του παρόντος Κανονισμού. |
|  |  |
|  |  (2) Το σύστημα υπό πίεση ή μέρος αυτού, ανάλογα με την περίπτωση, σχεδιάζεται και κατασκευάζεται, ώστε να υπάρχει δυνατότητα διενέργειας όλων των απαραίτητων ελέγχων για την πρόληψη του κινδύνου. |
|  |  |
|  |  (3) Σε περίπτωση που το σύστημα υπό πίεση έχει οποιοδήποτε μέσο πρόσβασης στο εσωτερικό του, σχεδιάζεται και κατασκευάζεται, ώστε να εξασφαλίζεται, στο μέτρο του εφικτού, ότι η πρόσβαση μπορεί να επιτευχθεί χωρίς κίνδυνο. |
|  |  |
|  |  (4) Το σύστημα υπό πίεση διαθέτει τις προστατευτικές διατάξεις που είναι απαραίτητες για την πρόληψη του κινδύνου και κάθε συσκευή που έχει σχεδιαστεί για να απελευθερώνει περιεχόμενο πρέπει να πραγματοποιείται με ασφάλεια, στο μέτρο του δυνατού. |
|  |  |
| Τεχνικός φάκελος, παροχή πληροφοριών και σήμανση. | 9.-(1) Πρόσωπο το οποίο προμηθεύει είτε ως κατασκευαστής, εισαγωγέας, διανομέας είτε υπό οποιαδήποτε άλλη ιδιότητα, οποιοδήποτε σύστημα υπό πίεση ή μέρος του, παρέχει στον ιδιοκτήτη επαρκείς γραπτές πληροφορίες σχετικά με τον σχεδιασμό, την κατασκευή, τον έλεγχο, τη λειτουργία και τη συντήρησή του στην ελληνική γλώσσα, όπως είναι ευλόγως εφικτό, ώστε να καθίσταται δυνατή η συμμόρφωση με τις πρόνοιες των παρόντων Κανονισμών. |
|  |  |
|  |  (2) Ο εργοδότης προσώπου που τροποποιεί ή επισκευάζει οποιοδήποτε σύστημα υπό πίεση παρέχει άμεσα στον ιδιοκτήτη επαρκείς γραπτές πληροφορίες στην ελληνική γλώσσα σχετικά με την τροποποίηση ή την επισκευή, όπως εύλογα μπορεί να προβλεφθεί, ώστε να καθίσταται δυνατή η τήρηση των προνοιών των παρόντων Κανονισμών. |
|  |  |
|  |  (3) Πρόσωπο το οποίο προμηθεύει ως κατασκευαστής οποιοδήποτε σύστημα υπό πίεση- |
|  |  |
|  | (α) | διαθέτει τεχνικό φάκελο ο οποίος περιλαμβάνει εκτίμηση των κινδύνων, αποτελέσματα δοκιμών ή/και εξετάσεων, σχέδια και υπολογισμούς σε σχέση με τη λειτουργία του συστήματος· και |
|  |  |  |
| Παράρτημα I. | (β) | θέτει επί του συστήματος ή σε πινακίδα που είναι προσαρτημένη σε αυτό, σε ορατή, ευανάγνωστη και ανεξίτηλη μορφή τη σήμανση που αναφέρεται στο Παράρτημα Ι. |
|  |  |
| Παράρτημα Ι. |  (4) Πρόσωπο το οποίο προμηθεύει, ως εισαγωγέας ή διανομέας, οποιοδήποτε σύστημα υπό πίεση, θέτει επί του συστήματος ή σε πινακίδα που είναι προσαρτημένη σε αυτό, σε ορατή, ευανάγνωστη και ανεξίτηλη μορφή τη σήμανση που αναφέρεται στο Παράρτημα Ι. |
|  |  |
| Παράρτημα Ι.  |  (5) Απαγορεύεται η αφαίρεση από σύστημα υπό πίεση οποιασδήποτε σήμανσης η οποία περιέχει οποιαδήποτε από τις πληροφορίες που καθορίζονται στο Παράρτημα Ι. |
|  |  |
|  |  (6) Απαγορεύεται η παραποίηση οποιασδήποτε σήμανσης σε σύστημα υπό πίεση ή σε πινακίδα συνδεδεμένη με αυτό, σχετικά με το σχεδιασμό, την κατασκευή και τη λειτουργία του. |
|  |  |
| Εγκατάστασησυστημάτωνυπό πίεση. | 10. Ο εργοδότης προσώπου που εγκαθιστά σύστημα υπό πίεση διασφαλίζει ότι ο τρόπος με τον οποίο εγκαθίσταται δεν προκαλεί κίνδυνο ή δεν παρεμποδίζει τη λειτουργία οποιασδήποτε προστατευτικής διάταξης ή εξοπλισμού ελέγχου του συστήματος. |
|  |  |
| Ασφαλή όρια λειτουργίας. | 11.-(1) Ο ιδιοκτήτης συστήματος υπό πίεση- |
|  |  |
|  | (α) | διαθέτει και παρέχει στον χρήστη γραπτό δελτίο στο οποίο καθορίζονται τα όρια ασφαλούς λειτουργίας του συστήματος· ή |
|  |  |
|  |  (β) | βεβαιώνεται ότι το σύστημα φέρει ευανάγνωστα και ανθεκτικά σήματα με τέτοια ασφαλή όρια λειτουργίας και ότι το σήμα είναι σαφώς ορατό. |
|  |  |
|  |  (2) Ο χρήστης συστήματος υπό πίεση δεν χειρίζεται το σύστημα ή δεν επιτρέπει αυτό να λειτουργεί, εκτός εάν γνωρίζει τα ασφαλή όρια λειτουργίας του συστήματος. |
|  |  |
| Περιοδικόςέλεγχος. | 12.-(1) Ο χρήστης συστήματος υπό πίεση δεν λειτουργεί το σύστημα ή δεν επιτρέπει τη λειτουργία του, εκτός εάν έχει καταρτιστεί γραπτό σχέδιο για τον περιοδικό έλεγχο από εξουσιοδοτημένο ελεγκτή συστημάτων υπό πίεση, το οποίο περιλαμβάνει τα ακόλουθα τμήματα του συστήματος και τα οποία αναγνωρίζονται στο εν λόγω γραπτό σχέδιο: |
|  |  |
|  | (α) | Όλες οι προστατευτικές διατάξεις· |
|  |  |  |
|  | (β) | κάθε δοχείο πίεσης και κάθε σωλήνωση όπου, σε κάθε περίπτωση, ένα ελάττωμα ή μία αστοχία μπορεί να προκαλέσει κίνδυνο· και |
|  |  |  |
|  | (γ) | κάθε αγωγός όπου ένα ελάττωμα μπορεί να προκαλέσει κίνδυνο. |
|  |  |  |
|  |  (2) Ο ιδιοκτήτης συστήματος υπό πίεση διασφαλίζει ότι- |
|  |  |  |
|  | (α) | το γραπτό σχέδιο για τον περιοδικό έλεγχο έχει καταρτιστεί ή έχει εγκριθεί ως κατάλληλο από εξουσιοδοτημένο ελεγκτή συστημάτων υπό πίεση· |
|  |  |  |
|  | (β) | το γραπτό σχέδιο για τον περιοδικό έλεγχο επανεξετάζεται σε κατάλληλα διαστήματα, όπως αυτά καθορίζονται σύμφωνα με τις πρόνοιες της υποπαραγράφου (δ) της παραγράφου (3) του Κανονισμού ΙΙ, ώστε να διασφαλίζεται ότι αυτό είναι κατάλληλο υπό τις τρέχουσες συνθήκες χρήσης του συστήματος· και |
|  |  |  |
|  | (γ) | το περιεχόμενο του γραπτού σχεδίου για τον περιοδικό έλεγχο τροποποιείται σύμφωνα με τις συστάσεις του εξουσιοδοτημένου ελεγκτή συστημάτων υπό πίεση που απορρέουν από την αναφερόμενη στην υποπαράγραφο (β) επανεξέταση. |
|  |  |  |
|  |  (3) Ο εξουσιοδοτημένος ελεγκτής συστημάτων υπό πίεση καταρτίζει ή εγκρίνει γραπτό σχέδιο για τον περιοδικό έλεγχο σύμφωνα με την υποπαράγραφο (α) της παραγράφου (2), μόνο εάν το σύστημα είναι κατάλληλο και- |
|  |  |
|  | (α) | καθορίζει το είδος και τη συχνότητα διενέργειας των ελέγχων: |
|  |  |  |
|  |  |  Νοείται ότι, η συχνότητα των ελέγχων δεν δύναται να υπερβαίνει ανά διαστήματα: |
|  |  |  |
|  |  |  (i) | των δεκαοκτώ (18) μηνών για τους ατμολέβητες· και |
|  |  |  |
|  |  |  (ii) | των είκοσι τεσσάρων (24) μηνών για τους αεροθάλαμους και για τους ατμοδέκτες. |
|  |  |  |
|  | (β) | καθορίζει τα μέτρα που απαιτούνται για την προετοιμασία του συστήματος υπό πίεση για ασφαλή έλεγχο, εξαιρουμένων εκείνων που θα ήταν εύλογο να αναμένει ο χρήστης να λαμβάνει χωρίς εξειδικευμένες συμβουλές· |
|  |  |  |
|  | (γ) | κατά περίπτωση, προβλέπει τη διενέργεια ελέγχου του συστήματος υπό πίεση πριν από τη χρήση του για πρώτη φορά· και |
|  |  |  |
|  | (δ) | καθορίζει το χρονικό διάστημα εντός του οποίου το γραπτό σχέδιο για τον περιοδικό έλεγχο χρήζει επανεξέτασης. |
|  |  |  |
| Εξέταση σύμφωνα μετο γραπτόσχέδιο για τον περιοδικό έλεγχο. | 13.-(1) Με την επιφύλαξη της παραγράφου (6), ο ιδιοκτήτης συστήματος υπό πίεση- |
|  |  |  |
|  | (α) | διασφαλίζει ότι τα τμήματα του συστήματος υπό πίεση που περιλαμβάνονται στο γραπτό σχέδιο για τον περιοδικό έλεγχο, ελέγχονται από εξουσιοδοτημένο ελεγκτή συστημάτων υπό πίεση εντός των καθορισμένων στο εν λόγω σχέδιο χρονικών διαστημάτων και, εφόσον προβλέπεται, πριν το σύστημα χρησιμοποιηθεί για πρώτη φορά· και |
|  |  |  |
|  | (β) | λαμβάνει τα κατάλληλα μέτρα ασφαλείας για την προετοιμασία του συστήματος υπό πίεση για εξέταση πριν από κάθε έλεγχο, περιλαμβανομένων των μέτρων που καθορίζονται στο γραπτό σχέδιο για τον περιοδικό έλεγχο. |
|  |  |  |
|  |  (2) Ο εξουσιοδοτημένος ελεγκτής συστημάτων υπό πίεση διεξάγει τον έλεγχο για τους σκοπούς της παραγράφου (1) με επάρκεια και σύμφωνα με το γραπτό σχέδιο για τον περιοδικό έλεγχο. |
|  |  |
|  |  (3) Ο εξουσιοδοτημένος ελεγκτής συστημάτων υπό πίεση που διενήργησε τον έλεγχο για τους σκοπούς της παραγράφου (1), συντάσσει γραπτή έκθεση ελέγχου, υπογράφει με το ονοματεπώνυμό του και την αποστέλλει το συντομότερο δυνατό στον ιδιοκτήτη και στο χρήστη του συστήματος υπό πίεση και σε κάθε περίπτωση- |
|  |  |
|  | (α) | εντός είκοσι οκτώ (28) ημερών από την ημερομηνία ολοκλήρωσης του ελέγχου· ή |
|  |  |  |
|  | (β) | πριν από την ημερομηνία που αναφέρεται στην γραπτή έκθεση ελέγχου, σύμφωνα με τις πρόνοιες της υποπαραγράφου (β) της παραγράφου (4)·  |
|  |  |  |
|  |  οποιοδήποτε από τα δύο συμβεί νωρίτερα. |
|  |  |
|  |  (4) Η γραπτή έκθεση ελέγχου που απαιτείται δυνάμει των προνοιών της παραγράφου (3)- |
|  |  |
|  | (α) | αναφέρει ποια τμήματα του συστήματος υπό πίεση έχουν εξεταστεί, την κατάσταση των τμημάτων αυτών και τα αποτελέσματα του ελέγχου· |
|  |  |  |
|  | (β) | καθορίζει τυχόν επιδιορθώσεις ή τροποποιήσεις του συστήματος ή αλλαγές των καθορισμένων σύμφωνα με τις πρόνοιες της υποπαραγράφου (α) της παραγράφου (1) του Κανονισμού 11 ασφαλών ορίων λειτουργίας των τμημάτων που, κατά την κρίση του εξουσιοδοτημένου ελεγκτή συστημάτων υπό πίεση, είναι απαραίτητες για την πρόληψη κινδύνου ή για τη διασφάλιση της συνεχούς αποτελεσματικής και αξιόπιστης λειτουργίας του συστήματος και καθορίζει την ημερομηνία κατά την οποία πρέπει να ολοκληρωθούν οι εν λόγω επιδιορθώσεις ή τροποποιήσεις ή να εφαρμοστούν οι εν λόγω αλλαγές στα όρια ασφαλούς λειτουργίας· |
|  |  |  |
|  | (γ) | προσδιορίζει την ημερομηνία, η οποία πρέπει να είναι εντός των ορίων που καθορίζονται στο γραπτό σχέδιο για τον περιοδικό έλεγχο, μετά από την οποία το σύστημα υπό πίεση δεν μπορεί να λειτουργεί χωρίς περαιτέρω έλεγχο στο πλαίσιο του γραπτού σχεδίου για τον περιοδικό έλεγχο· και |
|  |  |  |
|  | (δ) | δηλώνει κατά πόσον, κατά την κρίση του εξουσιοδοτημένου ελεγκτή συστημάτων υπό πίεση, το γραπτό σχέδιο για τον περιοδικό έλεγχο είναι κατάλληλο για πρόληψη των κινδύνων από τα τμήματα του συστήματος υπό πίεση που περιέχονται σε αυτό και σε περίπτωση κατά την οποία ο ίδιος κρίνει ότι το εν λόγω σχέδιο πρέπει να τροποποιηθεί, αιτιολογεί την απόφασή του.  |
|  |  |  |
|  |  (5) Ο ιδιοκτήτης και ο χρήστης συστήματος υπό πίεση που έχει ελεγχθεί σύμφωνα με τον παρόντα Κανονισμό διασφαλίζουν ότι το σύστημα υπό πίεση δεν τίθεται σε λειτουργία- |
|  |  |
|  | (α) | μετά από την ημερομηνία που καθορίζεται στη γραπτή έκθεση ελέγχου, σύμφωνα με τις πρόνοιες της υποπαραγράφου (β) της παραγράφου (4), εκτός εάν έχουν ολοκληρωθεί οι επιδιορθώσεις ή τροποποιήσεις που προβλέπονται στην παράγραφο αυτή και έχουν γίνει οι αλλαγές στα καθορισμένα όρια ασφαλούς λειτουργίας του, ή |
|  |  |  |
|  | (β) | μετά από την ημερομηνία που καθορίζεται στη γραπτή έκθεση ελέγχου, σύμφωνα με τις πρόνοιες της υποπαραγράφου (γ) της παραγράφου (4). |
|  |  |  |
|  |  (6) Η ημερομηνία που αναφέρεται στη γραπτή έκθεση ελέγχου σύμφωνα με τις πρόνοιες της υποπαραγράφου (γ) της παραγράφου (4) δύναται να μετατεθεί σε μεταγενέστερη ημερομηνία με γραπτή συμφωνία μεταξύ του εξουσιοδοτημένου ελεγκτή συστημάτων υπό πίεση που υπέγραψε την γραπτή έκθεση ελέγχου και του ιδιοκτήτη εάν η μετάθεση αυτή δε δημιουργεί πρόσθετο κίνδυνο: |
|  |  |
|  |  Νοείται ότι, μόνο μία τέτοια μετάθεση γίνεται για κάθε ένα έλεγχο: |
|   |  |
|  |  Νοείται περαιτέρω ότι, η μετάθεση γνωστοποιείται εγγράφως από τον ιδιοκτήτη ή τον χρήστη στον Αρχιεπιθεωρητή. |
|  |  |
|  |  (7) Ο χρήστης συστήματος υπό πίεση διασφαλίζει ότι η ημερομηνία που καθορίζεται στη γραπτή έκθεση ελέγχου, σύμφωνα με τις πρόνοιες της υποπαραγράφου (γ) της παραγράφου (4) τίθεται επί του συστήματος σε θέση που είναι σαφώς ορατή και ότι είναι ευανάγνωστη και ανεξίτηλη. |
|  |  |
| Δράση σε περίπτωση επικείμενου κινδύνου. | 14.-(1) Σε περίπτωση που ο εξουσιοδοτημένος ελεγκτής συστημάτων υπό πίεση ο οποίος διενεργεί έλεγχο στο πλαίσιο εφαρμογής του γραπτού σχεδίου για τον περιοδικό έλεγχο, κρίνει ότι η λειτουργία του συστήματος υπό πίεση ή τμήμα του θα προκαλέσει άμεσο κίνδυνο, εκτός εάν- |
|  |  |
|  | (α) | πραγματοποιηθούν επιδιορθώσεις ή τροποποιήσεις στο σύστημα ή τμήμα αυτού· ή |
|  |  |  |
|  | (β) | γίνουν οι κατάλληλες αλλαγές σύμφωνα με τις συνθήκες λειτουργίας του συστήματος ή τμήματος αυτού· |
|  |  |  |
|  | ανεξαρτήτως των προνοιών του Κανονισμού 13, συντάσσει αμέσως γραπτή έκθεση ελέγχου προσδιορίζοντας τις απαιτούμενες επιδιορθώσεις, τροποποιήσεις ή αλλαγές, την παραδίδει στον ιδιοκτήτη και στον χρήστη του συστήματος υπό πίεση και εντός δεκατεσσάρων (14) ημερών από τη διενέργεια του ελέγχου, αποστέλλει τη γραπτή έκθεση ελέγχου στον Αρχιεπιθεωρητή αναφέροντας το υποστατικό στο οποίο βρίσκεται εγκατεστημένο το σύστημα υπό πίεση. |
|  |  |
|  |  (2) Ο χρήστης συστήματος υπό πίεση διασφαλίζει ότι δεν τίθεται σε λειτουργία το σύστημα υπό πίεση ή τμήμα αυτού για το οποίο έχει συνταχθεί γραπτή έκθεση ελέγχου σύμφωνα με την παράγραφο (1) μέχρι την ολοκλήρωση των καθορισμένων επιδιορθώσεων, τροποποιήσεων ή αλλαγών. |
|  |  |
| Λειτουργίασυστημάτωνυπό πίεση. | 15.-(1) Ο ιδιοκτήτης συστήματος υπό πίεση παρέχει σε κάθε χρήστη του συστήματος επαρκείς και κατάλληλες γραπτές οδηγίες για- |
|  |  |
|  | (α) | την ασφαλή λειτουργία του συστήματος· και |
|  |  |  |
|  | (β) | τα μέτρα που λαμβάνονται σε περίπτωση έκτακτης ανάγκης. |
|  |  |  |
|  |  (2) Ο χρήστης συστήματος υπό πίεση διασφαλίζει ότι το σύστημα λειτουργεί σύμφωνα με τις γραπτές οδηγίες της παραγράφου (1). |
|  |  |
| Συντήρησησυστημάτων υπό πίεση. | 16. O ιδιοκτήτης συστήματος υπό πίεση διασφαλίζει ότι το σύστημα υπό πίεση συντηρείται ορθά και διατηρείται σε καλή λειτουργική κατάσταση, ώστε να προλαμβάνονται οι κίνδυνοι. |
|  |  |  |
| Τροποποίηση και επιδιόρθωση. | 17. Ο εργοδότης προσώπου που τροποποιεί ή επιδιορθώνει σύστημα υπό πίεση διασφαλίζει ότι ο τρόπος με τον οποίο τροποποιείται ή επιδιορθώνεται δεν προκαλεί κίνδυνο και δεν εμποδίζει τη λειτουργία οποιασδήποτε προστατευτικής διάταξης ή μηχανισμού ελέγχου του συστήματος υπό πίεση. |
|  |  |  |
| Τήρηση αρχείου. | 18.-(1) Ο ιδιοκτήτης συστήματος υπό πίεση τηρεί αρχείο στο οποίο περιλαμβάνονται τα ακόλουθα: |
|  |  |  |
|  | (α) | Η πιο πρόσφατη έκθεση ελέγχου η οποία συντάσσεται δυνάμει των προνοιών του Κανονισμού 13∙ |
|  |  |  |
|  | (β) | προηγούμενες εκθέσεις ελέγχου που συντάσσονται δυνάμει των προνοιών του Κανονισμού 13, εφόσον περιέχουν πληροφορίες οι οποίες δυνατόν να βοηθήσουν ουσιαστικά στην εκτίμηση κατά πόσο- |
|  |  |  |
|  |  | (i) | το σύστημα είναι ασφαλές να λειτουργεί, ή |
|  |  | (ii) | τυχόν επιδιορθώσεις ή τροποποιήσεις του συστήματος υπό πίεση δύναται να πραγματοποιούνται με ασφάλεια· |
|  |  |  |
|  | (γ) | κάθε πληροφορία που παρέχεται σύμφωνα με τον Κανονισμό 9· και |
|  |  |  |
|  | (δ) | οδηγίες που ορίζονται στο σημείο 3.4 του Παραρτήματος Ι των περί των Βασικών Απαιτήσεων (Εξοπλισμός υπό Πίεση) Κανονισμών, εφόσον το σύστημα υπό πίεση ή τα τμήματα του εμπίπτουν στο πεδίο εφαρμογής των εν λόγω Κανονισμών. |
|  |  |  |
|  |  (2) Το αναφερόμενο στην παράγραφο (1) αρχείο- |
|  |  |  |
|  | (α) | διατηρείται στις εγκαταστάσεις όπου είναι εγκατεστημένο το σύστημα ή σε άλλο χώρο που έχει εγκριθεί για τους σκοπούς της παρούσας παραγράφου από τον Αρχιεπιθεωρητή· |
|  |  |  |
|  | (β) | σε περίπτωση κατά την οποία η ιδιοκτησία συστήματος υπό πίεση μεταβιβαστεί σε άλλο πρόσωπο, παραδίδεται εγγράφως από τον τέως ιδιοκτήτη το συντομότερο δυνατό στον νέο ιδιοκτήτη, συνοδευόμενο από οποιεσδήποτε πληροφορίες τηρεί ο ίδιος σύμφωνα με τον παρόντα Κανονισμό, σχετικές με το σύστημα ή τμήματος αυτού, ανάλογα με την περίπτωση. |
|  |  |  |
| Προφυλάξεις για την αποφυγή της πίεσης σε ορισμένα δοχεία. | 19. Ο χρήστης δοχείου διασφαλίζει ότι η έξοδος είναι πάντοτε ανοικτή και απαλλαγμένη από οποιαδήποτε εμπόδια, όταν το δοχείο είναι σε χρήση: |
|  |  |
|  |  Νοείται ότι, οι πρόνοιες του παρόντος Κανονισμού εφαρμόζονται αναφορικά με δοχείο-  |
|  |  |  |
|  | (α) | το οποίο κατασκευάζεται με μόνιμη έξοδο στην ατμόσφαιρα ή σε χώρο όπου η πίεση δεν υπερβαίνει την ατμοσφαιρική πίεση· και |
|  |  |  |
|  | (β) | το οποίο θα μπορούσε να μετατραπεί σε δοχείο πίεσης σε περίπτωση κατά την οποία εμποδιστεί η έξοδος αυτή. |
|  |  |
|  | ΜΕΡΟΣ VΔΙΑΔΙΚΑΣΙΕΣ ΕΓΚΡΙΣΗΣ ΕΞΟΥΣΙΟΔΟΤΗΜΕΝΩΝΕΛΕΓΚΤΩΝ ΣΥΣΤΗΜΑΤΩΝ ΥΠΟ ΠΙΕΣΗ |
|  |  |  |
| Έγκριση εξουσιοδοτημένων ελεγκτών συστημάτων υπό πίεση.Παράρτημα II. | 20.-(1) Τηρουμένων των προνοιών της παραγράφου (2), οποιοδήποτε πρόσωπο επιθυμεί να τύχει έγκρισης ως εξουσιοδοτημένος ελεγκτής συστημάτων υπό πίεση υποβάλλει αίτηση στον Αρχιεπιθεωρητή επί εγκεκριμένου εντύπου καταβάλλοντας το τέλος που καθορίζεται στο Παράρτημα II. |
|  |  |
|  |  (2) Η υποβολή των αιτήσεων γίνεται σε περίοδο που ανακοινώνει ο Αρχιεπιθεωρητής στην ιστοσελίδα της αρμόδιας αρχής ως ακολούθως: |
|  |  |  |
|  | (α) | Δύο (2) φορές ανά έτος για τα τρία (3) πρώτα έτη από την ημερομηνία έναρξης της ισχύος των παρόντων Κανονισμών, περιλαμβανομένου του έτους έναρξης· και |
|  |  |  |
|  | (β) | μία (1) φορά ανά έτος, για κάθε έτος που ακολουθεί. |
|  |  |  |
| Παράρτημα ΙΙΙ. |  (3) Ο Αρχιεπιθεωρητής εξετάζει κάθε αίτηση που υποβάλλεται, δυνάμει της παραγράφου (1), για να διαπιστώσει εάν ικανοποιούνται τα κριτήρια που καθορίζονται στο Παράρτημα ΙΙΙ, αποφασίζει για την έγκριση ή την απόρριψη της αίτησης και κοινοποιεί την απόφασή του στον αιτητή μέσα σε εύλογο χρονικό διάστημα το οποίο σε κάθε περίπτωση δεν υπερβαίνει τους τρεις (3) μήνες. |
|  |  |
|  |  (4) Η εξέταση της αίτησης περιλαμβάνει γραπτή ή/και προφορική εξέταση του αιτητή ή/και κάθε άλλο πρόσφορο μέσο που καθορίζεται από τον Αρχιεπιθεωρητή. |
|  |  |
| Παράρτημα ΙΙΙ. |  (5) Οι Κοινοποιημένοι Οργανισμοί σύμφωνα με τους περί των Βασικών Απαιτήσεων (Εξοπλισμός υπό Πίεση) Κανονισμούς και οι διαπιστευμένοι για έλεγχο εξοπλισμού υπό πίεση οργανισμοί σύμφωνα με τον Κανονισμό (ΕΚ) αριθ. 765/2008, τεκμαίρονται ότι ικανοποιούν τα κριτήρια του Παραρτήματος ΙΙΙ. |
|  |  |
| Παράρτημα ΙΙΙ. |  (6) Στην αναφερόμενη στην παράγραφο (4) γραπτή ή/και προφορική εξέταση υποβάλλεται εκπρόσωπος του αιτητή και κάθε επιπρόσθετο φυσικό πρόσωπο που εργοδοτείται από αυτόν για τη διενέργεια ελέγχου σε συστήματα υπό πίεση και το οποίο ικανοποιεί τα επιμέρους κριτήρια των σημείων 2.1, 2.2, 2.3, και 2.4 του Παραρτήματος ΙΙΙ. |
|  |  |
| Παράρτημα ΙΙ. |  (7) Σε περίπτωση που ο Αρχιεπιθεωρητής εγκρίνει την αίτηση, εγγράφει τον αιτητή στο μητρώο εξουσιοδοτημένων ελεγκτών συστημάτων υπό πίεση και εκδίδει σχετικό πιστοποιητικό, αφού προηγουμένως ο εγκριθείς καταβάλει στην αρμόδια αρχή το πρώτο ετήσιο τέλος άσκησης επαγγέλματος που καθορίζεται στο Παράρτημα ΙΙ, το οποίο καταβάλλεται αμέσως και- |
|  |  |  |
|  | (α) | ολόκληρο, εάν η αίτηση εγκριθεί πριν από ή την 30ή Ιουνίου του έτους αναφοράς· ή |
|  |  |  |
|  | (β) | με έκπτωση πενήντα τοις εκατόν (50%) εάν η αίτηση εγκριθεί μετά την 30ή Ιουνίου του έτους αναφοράς. |
|  |  |  |
|  |  (8) Για κάθε επόμενο έτος, το ετήσιο τέλος άσκησης του επαγγέλματος είναι προπληρωτέο μέχρι την 31η Ιανουαρίου του έτους αναφοράς. |
|  |  |  |
| Παράρτημα ΙΙ. |  (9) Για σκοπούς ανανέωσης της έγκρισης, ο εξουσιοδοτημένος ελεγκτής συστημάτων υπό πίεση μαζί με το ετήσιο τέλος άσκησης του επαγγέλματος που καθορίζεται στο Παράρτημα ΙΙ, υποβάλλει σε εγκεκριμένο έντυπο κατάσταση με τα στοιχεία των συστημάτων υπό πίεση που έλεγξε κατά το προηγούμενο ημερολογιακό έτος. |
|  |  |  |
|  |  (10) Σε περίπτωση κατά την οποία ο εξουσιοδοτημένος ελεγκτής συστημάτων υπό πίεση παραλείψει να καταβάλει το ετήσιο τέλος άσκησης του επαγγέλματος ή παραλείψει να υποβάλει ετήσια έκθεση, ο Αρχιεπιθεωρητής δύναται να ανακαλέσει την εξουσιοδότηση και να τον διαγράψει από το μητρώο εξουσιοδοτημένων ελεγκτών συστημάτων υπό πίεση χωρίς οποιαδήποτε προειδοποίηση. |
|  |  |  |
|  |  (11) Σε περίπτωση κατά την οποία ο Αρχιεπιθεωρητής απορρίψει την αίτηση για έγκριση και εγγραφή στο μητρώο εξουσιοδοτημένων ελεγκτών συστημάτων υπό πίεση, πληροφορεί τον αιτητή για τους λόγους της απόρριψης της αίτησής του και για τα μέσα που έχει στη διάθεσή του για ακύρωση ή τροποποίηση της απόφασης. |
|  |  |  |
|  |  (12) Σε περίπτωση κατά την οποία ο Αρχιεπιθεωρητής κρίνει ότι εξουσιοδοτημένος ελεγκτής συστημάτων υπό πίεση δεν ικανοποιεί τα κριτήρια ή τους όρους με βάση τους οποίους εγκρίθηκε, δύναται, με αιτιολογημένη απόφασή του, να ανακαλέσει την έγκριση και να διαγράψει το πρόσωπο αυτό από το μητρώο εξουσιοδοτημένων ελεγκτών συστημάτων υπό πίεση, αφού προηγουμένως δώσει στον ίδιο ή τον εκπρόσωπό του την ευκαιρία να παραθέσει γραπτώς ή προφορικά τις απόψεις του. |
|  |  |  |
| Δικαίωμα άσκησηςιεραρχικής προσφυγής. | 21. Αιτητής του οποίου η αίτηση για εγγραφή στο μητρώο εξουσιοδοτημένων συστημάτων υπό πίεση απορριφθεί ή σε περίπτωση κατά την οποία πρόσωπο διαγραφεί από το μητρώο εξουσιοδοτημένων ελεγκτών συστημάτων υπό πίεση δυνάμει των προνοιών του Κανονισμού 20 ή της υποπαραγράφου (η) της παραγράφου (1) του Κανονισμού 5, δύναται εντός είκοσι οκτώ (28) ημερών από την ημερομηνία γνωστοποίησης της απόφασης του Αρχιεπιθεωρητή, να ασκήσει ιεραρχική προσφυγή δυνάμει του άρθρου 55Γ του Νόμου. |
|  |  |
|  | ΜΕΡΟΣ VΙΕΙΔΙΚΕΣ ΔΙΑΤΑΞΕΙΣ ΓΙΑ ΑΓΩΓΟΥΣ |
|  |  |
| Σχεδιασμός αγωγού. | 22. Ο διαχειριστής διασφαλίζει ότι δεν μεταφέρεται ρευστό σε αγωγό, εκτός εάν έχει σχεδιαστεί κατά τρόπο ώστε, στον βαθμό που αυτό είναι ευλόγως εφικτό, να είναι ανθεκτικός ως προς- |
|  |  |
|  | (α) | τις δυνάμεις που απορρέουν από τη λειτουργία του· |
|  |  |  |
|  | (β) | τα ρευστά που μπορούν να μεταφέρονται σε αυτόν· και |
|  |  |  |
|  |  (γ) | τις εξωτερικές δυνάμεις και τις χημικές αντιδράσεις ή διεργασίες στις οποίες μπορεί να υποβάλλεται. |
|  |  |  |
| Συστήματα ασφάλειας. | 23. Ο διαχειριστής διασφαλίζει ότι δεν μεταφέρεται ρευστό σε αγωγό, εκτός εάν ο αγωγός είναι εξοπλισμένος με τα συστήματα ασφαλείας που είναι απαραίτητα, ώστε να διασφαλίζεται ότι τα εργοδοτούμενα από τον ίδιο πρόσωπα προστατεύονται από τον κίνδυνο για την υγεία ή την ασφάλειά τους. |
|  |  |  |
| Πρόσβαση για έλεγχο και συντήρηση. | 24. Ο διαχειριστής διασφαλίζει ότι δεν μεταφέρεται ρευστό σε αγωγό, εκτός εάν έχει σχεδιαστεί κατά τρόπο ώστε, στο μέτρο που είναι εύλογα εφικτό, να υπάρχει δυνατότητα να ελέγχεται και η εργασία συντήρησης να μπορεί να πραγματοποιείται με ασφάλεια. |
|  |  |  |
| Υλικάαγωγού. | 25. Ο διαχειριστής διασφαλίζει ότι δεν μεταφέρεται ρευστό σε αγωγό, εκτός εάν ο αγωγός αποτελείται από κατάλληλα υλικά. |
|  |  |  |
| Κατασκευή και εγκατάσταση. | 26. Ο διαχειριστής διασφαλίζει ότι δεν μεταφέρεται ρευστό σε αγωγό, εξαιρουμένης της μεταφοράς ρευστού για σκοπούς δοκιμής, εκτός εάν έχει κατασκευαστεί και εγκατασταθεί ώστε, στο μέτρο που αυτό είναι εύλογα εφικτό, να είναι σε καλή λειτουργική κατάσταση και κατάλληλος για τον σκοπό για τον οποίο έχει σχεδιαστεί. |
|  |  |  |
| Εργασίες σε αγωγούς. | 27. Ο διαχειριστής διασφαλίζει ότι η τροποποίηση, συντήρηση ή άλλη εργασία σε αγωγό διεξάγεται κατά τρόπο, ώστε να μη θίγεται η αξιοπιστία και η καταλληλόλητά του για τον σκοπό για τον οποίο έχει σχεδιαστεί. |
|  |  |
| Λειτουργία αγωγού. | 28. Ο διαχειριστής διασφαλίζει ότι- |
|  |  |
|  | (α) | δεν μεταφέρεται ρευστό σε αγωγό, εκτός εάν καθορίζονται τα ασφαλή όρια λειτουργίας του αγωγού·  |
|  |  |  |
|  | (β) | ο αγωγός λειτουργεί εντός των ασφαλών ορίων λειτουργίας του· και |
|  |  |  |
|  |  (γ) | ο αγωγός δοκιμάζεται εντός των ορίων δοκιμής του. |
|  |  |  |
| Ρυθμίσεις για συμβάντα και καταστάσεις έκτακτης ανάγκης. | 29. Ο διαχειριστής διασφαλίζει ότι δεν μεταφέρεται ρευστό σε αγωγό, εκτός εάν έχουν ληφθεί επαρκείς ενέργειες σε σχέση με τον αγωγό για την αντιμετώπιση- |
|  |  |
|  | (α) | τυχαίας απώλειας ρευστού· |
|  |  |  |
|  | (β) | ελαττώματος ή βλάβης· ή |
|  |  |  |
|  |  (γ) | άλλων καταστάσεων έκτακτης ανάγκης. |
|  |  |  |
| Συντήρησηαγωγού. | 30. Ο διαχειριστής διασφαλίζει ότι ο αγωγός διατηρείται σε ασφαλή και λειτουργική κατάσταση και είναι κατάλληλα συντηρημένος. |
|  |  |
| Παροπλισμόςαγωγού. | 31. Ο διαχειριστής λαμβάνει όλες τις απαραίτητες ενέργειες με ασφάλεια, ώστε να διασφαλίζει ότι ο αγωγός που παύει να χρησιμοποιείται για τη μεταφορά ρευστού παραμένει σε ασφαλή κατάσταση. |
|  |  |
| Ζημιά σε αγωγό. | 32. Απαγορεύεται η πρόκληση ζημιάς σε αγωγό η οποία δυνατόν να προκαλέσει κίνδυνο για τα εργοδοτούμενα ή άλλα πρόσωπα που δυνατόν να επηρεαστούν. |
|  |  |
| Πρόληψηζημιών στους αγωγούς. | 33. Για να διασφαλίζεται ότι δεν προκαλείται ζημιά στον αγωγό, ο διαχειριστής λαμβάνει τα απαραίτητα μέτρα για να ενημερώνει οποιοδήποτε πρόσωπο για την ύπαρξή του και για το πού βρίσκεται, όπως είναι εύλογα εφικτό. |
|  |  |
| Συνεργασίαδιαχειριστών. | 34. Σε περίπτωση δύο ή περισσοτέρων διαχειριστών για ξεχωριστά τμήματα του ίδιου αγωγού, κάθε διαχειριστής συνεργάζεται με τους άλλους διαχειριστές, στο μέτρο που αυτό είναι αναγκαίο, ώστε κάθε διαχειριστής να συμμορφώνεται με τις πρόνοιες των παρόντων Κανονισμών. |
|  |  |
|  | ΜΕΡΟΣ VII ΕΙΔΙΚΕΣ ΠΡΟΝΟΙΕΣ ΓΙΑ ΑΓΩΓΟΥΣΑΤΥΧΗΜΑΤΟΣ ΣΟΒΑΡΩΝ ΕΠΙΠΤΩΣΕΩΝ |
|  |  |
| Επικίνδυνα ρευστά. | 35. Οι πρόνοιες των Κανονισμών 36 έως 41 εφαρμόζονται στους αγωγούς ατυχήματος σοβαρών επιπτώσεων. |
|  |  |
| Βαλβίδες διακοπής έκτακτης ανάγκης. Παράρτημα IV. | 36.-(1) Διαχειριστής αγωγού ατυχήματος σοβαρών επιπτώσεων, ο οποίος συνδέεται με υπεράκτιο υποστατικό και έχει εσωτερική διάμετρο ίση ή μεγαλύτερη των σαράντα χιλιοστομέτρων (40 mm), διασφαλίζει ότι τηρούνται οι απαιτήσεις του Παραρτήματος IV σε σχέση με τον αγωγό. |
|  |  |
| Παράρτημα IV. |  (2) Ο υπεύθυνος σε εγκατάσταση υπεράκτιου υποστατικού στην οποία είναι συνδεδεμένος αγωγός ατυχήματος σοβαρών επιπτώσεων που περιγράφεται στην παράγραφο (1) παρέχει στον διαχειριστή του αγωγού τις εγκαταστάσεις που εύλογα απαιτούνται για να διασφαλίζεται ότι τηρούνται οι απαιτήσεις του Παραρτήματος IV σε σχέση με τον αγωγό. |
|  |  |
| Κοινοποίηση πριν από την κατασκευή.Παράρτημα V. | 37. Ο διαχειριστής διασφαλίζει ότι δεν έχει αρχίσει η κατασκευή αγωγού ατυχήματος σοβαρών επιπτώσεων, εκτός εάν έχει κοινοποιήσει στον Αρχιεπιθεωρητή τις πληροφορίες που καθορίζονται στο Παράρτημα V τουλάχιστον έξι (6) μήνες ή λιγότερο από έξι (6) μήνες, εάν το επιτρέψει ο Αρχιεπιθεωρητής πριν από την έναρξη των εργασιών για κατασκευή αγωγού ατυχήματος σοβαρών επιπτώσεων. |
|  |  |
| Κοινοποίηση πριν από τη χρήση. | 38. Ο διαχειριστής, πριν από τη μεταφορά ρευστού σε αγωγό ατυχήματος σοβαρών επιπτώσεων, εξαιρουμένης της μεταφοράς που διεξάγεται στο πλαίσιο συνήθους συντήρησης του αγωγού, κοινοποιεί στον Αρχιεπιθεωρητή την ημερομηνία κατά την οποία θα διεξαχθεί η υπό αναφορά μεταφορά ρευστού και ο διαχειριστής διασφαλίζει ότι, καμιά μεταφορά ρευστού σε αγωγό ατυχήματος σοβαρών επιπτώσεων δεν διεξάγεται πριν από την παρέλευση δεκατεσσάρων (14) ημερών από την ημερομηνία κοινοποίησης, εκτός εάν εξασφαλίσει σχετική έγκριση από τον Αρχιεπιθεωρητή, η οποία να ορίζει διαφορετικά. |
|  |  |
| Κοινοποίηση σε άλλες περιπτώσεις. | 39.-(1) Σε περίπτωση που η διαχείριση αγωγού ατυχήματος σοβαρών επιπτώσεων μεταβιβαστεί σε άλλο πρόσωπο ή σε περίπτωση αλλαγής των στοιχείων επικοινωνίας, ο διαχειριστής κοινοποιεί τις τροποποιήσεις αυτές στον Αρχιεπιθεωρητή εντός δεκατεσσάρων (14) ημερών από την ημερομηνία αυτή. |
|  |  |
| Παράρτημα VI. |  (2) Με την επιφύλαξη της παραγράφου (3), σε περίπτωση αγωγού ατυχήματος σοβαρών επιπτώσεων, η κατασκευή του οποίου έχει αρχίσει ή έχει ολοκληρωθεί, ο διαχειριστής διασφαλίζει ότι κανένα γεγονός που περιλαμβάνεται στο Παράρτημα VI δεν πραγματοποιείται προτού παρέλθουν τρεις (3) μήνες ή λιγότερο από τρεις (3) μήνες μετά από έγκριση του Αρχιεπιθεωρητή, από την ημερομηνία παραλαβής από τον Αρχιεπιθεωρητή των πληροφοριών που καθορίζονται στο εν λόγω Παράρτημα σε σχέση με το γεγονός αυτό. |
|  |  |
| Παράρτημα VI. |  (3) Όταν ένα γεγονός που περιγράφεται στο Παράρτημα VI πραγματοποιείται σε περίπτωση έκτακτης ανάγκης, ο διαχειριστής γνωστοποιεί στον Αρχιεπιθεωρητή τις πληροφορίες που καθορίζονται στο Παράρτημα VI το συντομότερο δυνατό. |
|  |  |
| Έγγραφο πρόληψης. | 40.-(1) Ο διαχειριστής, προτού ολοκληρωθεί ο σχεδιασμός αγωγού ατυχήματος σοβαρών επιπτώσεων, συντάσσει και ακολούθως αναθεωρεί ή αντικαθιστά, όσο συχνά ή όποτε ο ίδιος κρίνει σκόπιμο ή μετά από τροποποιήσεις ή επιδιορθώσεις ή αλλαγές του αγωγού ατυχήματος σοβαρών επιπτώσεων ή μετά από αίτημα του Αρχιεπιθεωρητή, έγγραφο πρόληψης κινδύνων, το οποίο περιλαμβάνει επαρκή στοιχεία που αποδεικνύουν ότι- |
|  |  |
|  | (α) | εντοπίστηκαν όλες οι πηγές κινδύνου με πιθανότητα πρόκλησης ατυχήματος σοβαρών επιπτώσεων· |
|  |  |  |
|  | (β) | εκτιμήθηκαν οι κίνδυνοι· |
|  |  |  |
|  | (γ) | εφαρμόζεται επαρκές σύστημα διαχείρισης των κινδύνων· και  |
|  |  |  |
|  | (δ) | υπάρχουν κατάλληλες διαδικασίες για έλεγχο του συστήματος διαχείρισης των κινδύνων και για την υποβολή εκθέσεων σχετικά με την επάρκεια του συστήματος διαχείρισης. |
|  |  |  |
|  |  (2) Ο διαχειριστής συμμορφώνεται με τις διευθετήσεις ή διαδικασίες για την ασφάλεια και υγεία που περιγράφονται στο έγγραφο πρόληψης κινδύνων. |
|  |  |
| Αρχείο διαδικασιών έκτακτης ανάγκης. | 41.-(1) Ο διαχειριστής διασφαλίζει ότι δεν μεταφέρεται ρευστό σε αγωγό ατυχήματος σοβαρών επιπτώσεων, εκτός εάν υφίστανται και είναι καταγεγραμμένα σε αρχείο διαδικασιών έκτακτης ανάγκης τα ακόλουθα: |
|  |  |
|  | (α) | Κατάλληλη οργάνωση και διευθετήσεις σε ισχύ για τη λειτουργία του αγωγού σε περίπτωση έκτακτης ανάγκης· και |
|  |  |  |
|  | (β) | διαδικασίες που πρέπει να τηρούνται σε έκτακτες συνθήκες. |
|  |  |  |
|  |  (2) Ο διαχειριστής αναθεωρεί ή αντικαθιστά το αρχείο διαδικασιών έκτακτης ανάγκης που προβλέπεται στην παράγραφο (1) όσο συχνά χρειάζεται. |
|  |  |
|  |  (3) Ο διαχειριστής διασφαλίζει ότι τα προβλεπόμενα στην παράγραφο (1) δοκιμάζονται πρακτικά ή με άλλο τρόπο, όσο συχνά κρίνεται σκόπιμο. |
|  |  |
|  | ΜΕΡΟΣ VIIIΠΟΙΚΙΛΕΣ ΔΙΑΤΑΞΕΙΣ |
|  |  |
| Έναρξη τηςισχύος τωνπαρόντωνΚανονισμών. | 42.-(1) Οι παρόντες Κανονισμοί τίθενται σε ισχύ από την ημερομηνία δημοσίευσής τους στην Επίσημη Εφημερίδα της Δημοκρατίας, εξαιρουμένων των Κανονισμών 6 έως 19 και 22 έως 41, οι οποίοι τίθενται σε ισχύ σε ημερομηνία που καθορίζεται με Απόφαση του Υπουργικού Συμβουλίου, η οποία δημοσιεύεται στην Επίσημη Εφημερίδα της Δημοκρατίας. |
|  |  |
|  |  (2) Η ισχύς των προνοιών της επιφύλαξης της υποπαραγράφου (α) της παραγράφου (3) του Κανονισμού 12 λήγει την 31η Δεκεμβρίου 2028.  |
|  |  |  |

|  |
| --- |
| ΠΑΡΑΡΤΗΜΑ Ι |
|  |
| [Κανονισμός 9(3), (4) και (5)] |
|  |
| ΣΗΜΑΝΣΗ ΣΥΣΤΗΜΑΤΩΝ ΥΠΟ ΠΙΕΣΗ |
|  |
| Α. Στη σήμανση περιλαμβάνονται οι ακόλουθες πληροφορίες: |
|  |
| 1. | Το όνομα του κατασκευαστή. |
|  |  |
| 2. | Ο αριθμός παρτίδας ή ο σειριακός αριθμός του συστήματος. |
|  |  |
| 3. | Το πρότυπο με βάση το οποίο κατασκευάστηκε το σύστημα υπό πίεση ή/και το δοχείο (εάν υπάρχει και ακολουθήθηκε τέτοιο πρότυπο για την κατασκευή του). |
|  |  |
| 4. | Η ημερομηνία κατασκευής του συστήματος υπό πίεση. |
|  |  |
| 5. | Η μέγιστη επιτρεπόμενη πίεση του συστήματος υπό πίεση. |
|  |  |
| 6. | Η ελάχιστη επιτρεπόμενη πίεση του συστήματος υπό πίεση, όταν είναι διαφορετική από την ατμοσφαιρική. |
|  |  |
| 7. | Η θερμοκρασία σχεδιασμού. |
|  |  |
|  |  |

|  |
| --- |
| ΠΑΡΑΡΤΗΜΑ ΙI |
|  |
| [Κανονισμός 20(1), (7) και (9)] |
|  |
| ΤΕΛΗ ΕΞΕΤΑΣΗΣ ΑΙΤΗΣΗΣ ΓΙΑ ΕΓΓΡΑΦΗ ΣΤΟ ΜΗΤΡΩΟ |
| ΕΞΟΥΣΙΟΔΟΤΗΜΕΝΩΝ ΕΛΕΓΚΤΩΝ ΣΥΣΤΗΜΑΤΩΝ ΥΠΟ ΠΙΕΣΗ |
| ΚΑΙ ΕΤΗΣΙΟ ΤΕΛΟΣ ΑΣΚΗΣΗΣ ΕΠΑΓΓΕΛΜΑΤΟΣ |
|  |
| 1. | Το τέλος για την εξέταση αίτησης προσώπου για εγγραφή στο μητρώο εξουσιοδοτημένων ελεγκτών συστημάτων υπό πίεση καθορίζεται στα τριακόσια ευρώ (€300) για κάθε φυσικό πρόσωπο που περιλαμβάνεται στην αίτηση ή προστίθεται μεταγενέστερα. |
|  |  |
| 2. | Το ετήσιο τέλος άσκησης επαγγέλματος του εξουσιοδοτημένου ελεγκτή συστημάτων υπό πίεση καθορίζεται στα τετρακόσια ευρώ (€400). |
|  |  |

|  |
| --- |
| ΠΑΡΑΡΤΗΜΑ ΙΙΙ |
|  |
| [Κανονισμός 20(3), (5) και (6)] |
|  |
| ΚΡΙΤΗΡΙΑ ΓΙΑ ΤΗΝ ΕΓΚΡΙΣΗ ΠΡΟΣΩΠΩΝ ΩΣΕΞΟΥΣΙΟΔΟΤΗΜΕΝΩΝ ΕΛΕΓΚΤΩΝ ΣΥΣΤΗΜΑΤΩΝ ΥΠΟ ΠΙΕΣΗ |
|  |
| **1.** | **Γενικά** |
|  |  |
| 1.1. | Για διασφάλιση του ανεξάρτητου, αμερόληπτου και χωρίς διακρίσεις ελέγχου των συστημάτων υπό πίεση, ο εξουσιοδοτημένος ελεγκτής συστημάτων υπό πίεση και το προσωπικό του δεν είναι σχεδιαστές, κατασκευαστές, προμηθευτές, εισαγωγείς, εγκαταστάτες, ή συντηρητές συστημάτων και εξοπλισμού υπό πίεση ούτε εντολοδόχοι τέτοιων προσώπων. |
|  |  |
| 1.2. | Ο εξουσιοδοτημένος ελεγκτής συστημάτων υπό πίεση δεν διενεργεί τον αμέσως επόμενο έλεγχο συστήματος υπό πίεση, για το οποίο παρείχε υπηρεσίες σύμβουλου μηχανικού. |
|  |  |
| 1.3. | Ο εξουσιοδοτημένος ελεγκτής συστημάτων υπό πίεση απασχολεί το αναγκαίο σε αριθμό προσωπικό για να εκτελεί με επάρκεια, ασφαλή και αποτελεσματικό τρόπο τους ελέγχους που αναλαμβάνει. |
|  |  |
| 1.4. | Ο εξουσιοδοτημένος ελεγκτής συστημάτων υπό πίεση δεσμεύεται ότι θα διενεργεί τον έλεγχο συστημάτων υπό πίεση με επαγγελματική ακεραιότητα και τεχνική ικανότητα, ελεύθερος από κάθε είδους πιέσεις και κίνητρα, ιδίως οικονομικής φύσης, που θα μπορούσαν να επηρεάσουν την κρίση ή τα αποτελέσματα του ελέγχου που διενεργεί, ιδίως από πρόσωπα ή ομάδες προσώπων που έχουν συμφέρον από τα αποτελέσματα του ελέγχου. |
|  |  |
| 1.5. | Διαθέτει ασφάλεια επαγγελματικής ευθύνης για το είδος και εύρος των εργασιών που αναλαμβάνει, η οποία περιγράφει τους παράγοντες που λήφθηκαν υπόψη για τον καθορισμό του ύψους της ασφαλιστικής κάλυψης. |
|  |  |
| **2.** | **Ακαδημαϊκά και επαγγελματικά προσόντα** |
|  |  |
|  | Κάθε εξουσιοδοτημένος ελεγκτής συστημάτων υπό πίεση και, σε περίπτωση νομικού προσώπου, το φυσικό πρόσωπο που υποβάλλει την αίτηση, καθώς και κάθε μέλος του προσωπικού του που διενεργεί ελέγχους συστημάτων υπό πίεση διαθέτει τα ακόλουθα προσόντα: |
|  |  |
| 2.1. | Είναι κάτοχος αναγνωρισμένου τίτλου τριτοβάθμιας εκπαίδευσης στην ειδικότητα της Μηχανολογίας, της Ναυτομηχανικής ή της Χημικής Μηχανικής, τουλάχιστον τριετούς κύκλου σπουδών. |
|  |  |
| 2.2. | Έχει παρακολουθήσει με επιτυχία θεωρητική εκπαίδευση κατ’ αναλογία σε θέματα σχεδιασμού, τεχνικών προδιαγραφών, προτύπων, μεθόδων ελέγχου εξοπλισμού υπό πίεση, μεθόδων δοκιμής εξοπλισμού υπό πίεση και εκτίμησης των κινδύνων διάρκειας τουλάχιστον διακοσίων (200) ωρών: Νοείται ότι, η εκπαίδευση περιλαμβάνει όλες τις κατηγορίες συστημάτων υπό πίεση που καλύπτονται από το πεδίο εφαρμογής των Κανονισμών αυτών. |
|  |  |
|  |  Νοείται περαιτέρω ότι, ο εξουσιοδοτημένος ελεγκτής συστημάτων υπό πίεση πρέπει να φροντίζει για την ανανέωση, συμπλήρωση και επικαιροποίηση της εκπαίδευσης του ιδίου και κάθε μέλους του προσωπικού του, με πρόσθετες δεκαέξι (16) ώρες εκπαίδευσης τουλάχιστον κάθε δύο (2) έτη στα θέματα που αναφέρονται πιο πάνω, ώστε οι γνώσεις και οι τεχνικές μέθοδοι που εφαρμόζει να συμβαδίζουν με την εξέλιξη της τεχνολογίας στον τομέα των συστημάτων υπό πίεση. |
|  |  |
| 2.3. | Διαθέτει προηγούμενη πείρα στον τομέα του σχεδιασμού ή κατασκευής ή εγκατάστασης ή επιθεώρησης συστημάτων υπό πίεση συνολικής διάρκειας- |
|  |  |
|  | (α) | τουλάχιστον τριών (3) ετών στον τομέα της επιθεώρησης ή του ελέγχου συστημάτων υπό πίεση, εκ των οποίων τουλάχιστον ένα (1) έτος πρακτική εμπειρία στην κατασκευή συστημάτων υπό πίεση, ή |
|  |  |  |
|  | (β) | τουλάχιστον τεσσάρων (4) ετών στον τομέα της επιθεώρησης ή του ελέγχου συστημάτων υπό πίεση. |
|  |  |  |
| 2.4. | Διαθέτει πολύ καλή γνώση της κυπριακής νομοθεσίας που διέπει τα θέματα της εγκατάστασης, της λειτουργίας, της συντήρησης και του ελέγχου των συστημάτων υπό πίεση, καθώς και της ασφάλειας και υγείας στην εργασία. |
|  |  |
| **3.** | **Εξοπλισμός** |
|  |  |
|  | Ο εξουσιοδοτημένος ελεγκτής συστημάτων υπό πίεση- |
|  |  |
| 3.1. | διαθέτει σε καλή και λειτουργική κατάσταση τον απαιτούμενο εξοπλισμό και όργανα μέτρησης για τους ελέγχους συστημάτων υπό πίεση που αναλαμβάνει· |
|  |  |
| 3.2. | μεριμνά, ώστε ο εξοπλισμός και τα όργανα μέτρησης που διαθέτει, διατηρούνται βαθμονομημένα σύμφωνα με τις οδηγίες του κατασκευαστή· |
|  |  |
| 3.3. | μεριμνά, ώστε ο εξοπλισμός και τα όργανα μέτρησης που χρησιμοποιεί για τους ελέγχους των συστημάτων υπό πίεση, συμβαδίζουν με την εξέλιξη της τεχνολογίας και ικανοποιούν τις πρόνοιες των σχετικών προτύπων και Ευρωπαϊκών Οδηγιών και Κανονισμών. |
|  |  |

|  |
| --- |
| ΠΑΡΑΡΤΗΜΑ ΙV |
|  |
| [Κανονισμός 36(1) και (2)] |
|  |
| ΑΠΑΙΤΗΣΕΙΣ ΓΙΑ ΒΑΛΒΙΔΕΣ ΕΚΤΑΚΤΗΣ ΑΝΑΓΚΗΣ ΣΕ ΑΓΩΓΟΥΣΣΟΒΑΡΩΝ ΕΠΙΠΤΩΣΕΩΝ ΠΟΥ ΣΥΝΔΕΟΝΤΑΙ ΜΕ ΤΗΝ ΠΑΡΟΧΗ ΕΓΚΑΤΑΣΤΑΣΕΩΝ |
|  |
| 1. | Στο τμήμα ανόδου του αγωγού ενσωματώνεται βαλβίδα διακοπής έκτακτης ανάγκης,- |
|  |  |
|  | (α) | σε θέση όπου μπορεί να επιθεωρηθεί, συντηρηθεί και ελεγχθεί με ασφάλεια· και |
|  |  |  |
|  | (β) | όσο το δυνατόν πιο χαμηλά τοποθετημένη στο τμήμα ανόδου του αγωγού. |
|  |  |
| 2. | Η βαλβίδα διακοπής έκτακτης ανάγκης διατηρείται ανοιχτή με ηλεκτρικό, υδραυλικό ή άλλο σήμα στον μηχανισμό ενεργοποίησης της βαλβίδας και σε περίπτωση βλάβης του σήματος η βαλβίδα κλείνει αυτόματα. |
|  |  |
| 3. | Προκειμένου να διακόπτεται η ροή του ρευστού, η βαλβίδα διακοπής έκτακτης ανάγκης ενεργοποιείται- |
|  |  |
|  | (α) | από αρμόδιο πρόσωπο που βρίσκεται πλησίον της· και |
|  |  |  |
|  | (β) | αυτόματα με τη λειτουργία του συστήματος έκτακτης ανάγκης του υπεράκτιου υποστατικού στην οποία συνδέεται ο αγωγός, |
|  |  |
|  |  Noείται ότι, σε περίπτωση κατά την οποία πραγματοποιούνται σχετικές εργασίες ελέγχου ή συντήρησης, η βαλβίδα διακοπής έκτακτης ανάγκης ενεργοποιείται είτε από αρμόδιο πρόσωπο που βρίσκεται πλησίον της ή αυτόματα με τη λειτουργία του συστήματος έκτακτης ανάγκης του υπεράκτιου υποστατικού στην οποία συνδέεται ο αγωγός. |
|  |  |
| 4. | Εάν ο αγωγός είναι σχεδιασμένος, ώστε να επιτρέπει τη διέλευση εξοπλισμού για τον έλεγχο, τη συντήρηση ή τη δοκιμή του αγωγού, η βαλβίδα διακοπής έκτακτης ανάγκης σχεδιάζεται, ώστε να επιτρέπει τέτοια διέλευση εξοπλισμού. |
|  |  |
| 5. | Η βαλβίδα διακοπής έκτακτης ανάγκης και ο μηχανισμός ενεργοποίησής της προστατεύονται από τις ζημιές που προκαλούνται από πυρκαγιά, έκρηξη ή κρούση. |
|  |  |
| 6. | Η βαλβίδα διακοπής έκτακτης ανάγκης συντηρείται και διατηρείται σε καλή λειτουργική κατάσταση. |
|  |  |
| 7. | Αφού λειτουργήσει μια βαλβίδα διακοπής έκτακτης ανάγκης, για να εμποδίσει τη ροή του ρευστού εντός του αγωγού, δεν πρέπει να υπάρχει δυνατότητα να ανοίξει, ώστε να επιτρέπεται η ροή του ρευστού, μέχρι να ληφθούν όλα τα απαραίτητα μέτρα για τη διασφάλιση της ασφάλειας του αγωγού. |
|  |  |

|  |
| --- |
| ΠΑΡΑΡΤΗΜΑ V |
|  |
| (Κανονισμός 37) |
|  |
| ΠΛΗΡΟΦΟΡΙΕΣ ΠΟΥ ΠΡΕΠΕΙ ΝΑ ΠΕΡΙΛΑΜΒΑΝΟΝΤΑΙ ΣΤΗΝ ΚΟΙΝΟΠΟΙΗΣΗΣΧΕΤΙΚΑ ΜΕ ΤΗΝ ΚΑΤΑΣΚΕΥΗ ΑΓΩΓΟΥ ΑΤΥΧΗΜΑΤΟΣ ΣΟΒΑΡΩΝ ΕΠΙΠΤΩΣΕΩΝ |
| Α. Οι ακόλουθες πληροφορίες κοινοποιούνται πριν αρχίσει η κατασκευή αγωγού ατυχήματος σοβαρών επιπτώσεων: |
| 1. | Το όνομα και η διεύθυνση του διαχειριστή. |
|  |  |
| 2. | Η προτεινόμενη διαδρομή του αγωγού με τη μορφή χαρτών ή σχεδίων. |
|  |  |
| 3. | Η προτεινόμενη διαδρομή ανόδου του αγωγού σε οποιοδήποτε υπεράκτιο υποστατικό, όπου εφαρμόζει, με τη μορφή σχεδίων. |
|  |  |
| 4. | Το μήκος, η διάμετρος και το πάχος των τοιχωμάτων του αγωγού. |
|  |  |
| 5. | Τα υλικά που χρησιμοποιούνται στην κατασκευή του αγωγού. |
|  |  |
| 6. | Το ρευστό που πρόκειται να μεταφερθεί και οι ιδιότητές του που σχετίζονται με θέματα ασφάλειας και υγείας. |
|  |  |
| 7. | Τα όρια ασφαλούς λειτουργίας του αγωγού. |
|  |  |
| 8. | Η προβλεπόμενη θερμοκρασία, πίεση και μέγιστη ταχύτητα ροής του ρευστού που πρόκειται να μεταφέρεται. |

|  |
| --- |
| ΠΑΡΑΡΤΗΜΑ VΙ |
|  |
| [Κανονισμοί 39(2) και (3)] |
|  |
| ΠΛΗΡΟΦΟΡΙΕΣ ΠΟΥ ΠΡΕΠΕΙ ΝΑ ΚΟΙΝΟΠΟΙΟΥΝΤΑΙ ΣΧΕΤΙΚΑ ΜΕ ΣΥΓΚΕΚΡΙΜΕΝΑ ΓΕΓΟΝΟΤΑ ΓΙΑ ΑΓΩΓΟΥΣ ΑΤΥΧΗΜΑΤΩΝ ΣΟΒΑΡΩΝ ΕΠΙΠΤΩΣΕΩΝ |
|  |  |
| Α. Οι ακόλουθες πληροφορίες κοινοποιούνται πριν από συγκεκριμένα γεγονότα σε σχέση με αγωγούς ατυχημάτων σοβαρών επιπτώσεων: |
|  |
|  1. | Σε περίπτωση μεταβολής της διαδρομής ή της θέσης του αγωγού, κοινοποιούνται τα στοιχεία με τη μορφή χαρτών ή σχεδίων της νέας διαδρομής ή θέσης του αγωγού. |
|  |  |
|  2. | Σε περίπτωση αλλαγής των ασφαλών ορίων λειτουργίας του αγωγού, κοινοποιούνται τα στοιχεία της μεταβολής αυτής. |
|  |  |
|  3. | Σε περίπτωση έναρξης σημαντικών τροποποιήσεων ή σημαντικών επανορθωτικών εργασιών στον αγωγό, κοινοποιούνται οι λεπτομέρειες των εργασιών αυτών. |
|  |  |
|  4. | Σε περίπτωση μεταφοράς νέου ρευστού, κοινοποιούνται πληροφορίες σε σχέση με- |
|  |  |
|  | (α) | τις ιδιότητές του που σχετίζονται με θέματα ασφάλειας και υγείας· και |
|  |  |  |
|  | (β) | την προβλεπόμενη θερμοκρασία ή, σε περίπτωση που έχει αρχίσει η μεταφορά, την πραγματική θερμοκρασία, την πίεση και το μέγιστο ποσοστό ροής στον αγωγό. |
|  |  |
|  5. | Σε σχέση με την έναρξη του παροπλισμού ή της αποσυναρμολόγησης του αγωγού, κοινοποιούνται πληροφορίες σε σχέση με τα μέτρα που πρέπει να λαμβάνονται ή, σε περίπτωση που έχει ξεκινήσει ο παροπλισμός ή η αποσυναρμολόγησή του, κοινοποιούνται πληροφορίες σε σχέση με τα μέτρα που λήφθηκαν στο πλαίσιο αυτού του παροπλισμού ή αποσυναρμολόγησης του αγωγού. |

Αρ. Φακ.: 23.03.059.030-2022

ΧΚ/MV